༄༅། །དབུ་མ་ལ་འཇུག་པའི་ས་བཅད་གཞུང་དོན་ལེགས་པར་ཕྱེ་བའི་ལྡེ་མིག་

ཅེས་བྱ་བ་བཞུགས་སོ། །

 ༄༅། །འདིར་རྒྱ་གར་འཕགས་པའི་ཡུལ་གྱི་པཎ་གྲུབ་ཐམས་ཅད་ཀྱི་ནང་ནས་སྟོང་པ་ཉིད་ཀྱི་གཏམ་ཕུལ་དུ་བྱུང་བར་སྨྲ་བ་ལ་འགྲན་པའི་ཟླ་དང་བྲལ་བ་འཇམ་དཔལ་དབྱངས་དངོས་དཔལ་ལྡན་ཟླ་བ་གྲགས་པ་ཞེས་བྱ་བ་ངོ་མཚར་བའི་རྣམ་པར་ཐར་པར་བཅོ་ལྔ་དང་ལྡན་པ་གང་འདི་ཉིད་ཀྱིས། ཟབ་མོའི་མདོ་སྡེ་རྣམས་ཀྱི་དགོངས་པ་རང་སྟོབས་ཀྱིས་འགྲེལ་ཞིང༌། དེ་དག་གི་དོན་དཔལ་མགོན་འཕགས་པ་ཀླུ་སྒྲུབ་ཀྱི་དབུ་མའི་བསྟན་བཅོས་རྩ་བ་ཤེས་རབ་ལ་འཇུག་ཅིང༌། དེའི་དོན་འགྲེལ་གྱི་ཚུལ་དུ་བརྩམས་པར་མཛད་པའི་བསྟན་བཅོས་དབུ་མ་ལ་འཇུག་པའི་གཞུང་འདི་ཉིད་ཟླ་བའི་དངོས་སློབ་པཎྜི་ཏ་ཛ་ཡང་ཨ་ནནྟའི་འགྲེལ་པ་དང་རྗེས་སུ་མཐུན་པར་འཆད་ཉན་གྱི་སྒོ་ནས་གཏན་ལ་འབེབས་པར་བྱེད་པ་ལ་བསྡུས་པའི་དོན་གསུམ། ཐོག་མར་བསྟན་བཅོས་ཀྱི་རང་བཞིན། བར་དུ་བསྟན་བཅོས་ཀྱི་གཞུང༌། ཐ་མར་འཇུག་གི་དོན་ནོ། །དང་པོ་ལ་གཉིས། བསྒྱུར་བྱ་བསྟན་བཅོས་ཀྱི་མཚན་དང༌། སྒྱུར་བྱེད་ལོ་ཙཱ་བའི་ཕྱག་གོ །དང་པོ་ནི། རྒྱ་གར་སྐད་དུ་སོགས་སོ། གཉིས་པ་ནི། འཇམ་དཔལ་གཞོན་ནུ་སོགས་སོ། །གཉིས་པ་བར་དུ་བསྟན་བཅོས་ཀྱི་གཞུང་བཤད་པ་ལ་གསུམ། བཤད་པ་ལ་འཇུག་པའི་ཡན་ལག་མཆོད་པར་བརྗོད་པ། བཤད་བྱ་གཞུང་གི་དོན་དངོས་བཤད་པ། གཞུང་དོན་མཐར་ཕྱིན་གྱི་བྱ་བ་བཤད་པའོ། །དང་པོ་ལ་གཉིས། སྙིང་རྗེར་བསྟོད་པའི་རྒྱུ་མཚན་སྤྱིར་བསྟན་པ། རྒྱུ་མཚན་ཅན་གྱི་བསྟོད་པ་བྱེ་བྲག་ཏུ་བཤད་པའོ། །དང་པོ་ལ་གསུམ། གང་ཟག་བཞི་ལས་བྱང་སེམས་བསྔགས་པ། བྱང་སེམས་དེ་ཡི་རྒྱུ་གསུམ་བཤད་པ། དེ་ལས་སྙིང་རྗེ་ཆེན་པོ་གཙོ་བོར་བསྔགས་པའོ། །དང་པོ་ནི། ཉན་ཐོས་སངས་རྒྱས་སོགས་ཚིག་རྐང་གཉིས། གཉིས་པ་ནི། སྙིང་རྗེའི་སེམས་དང་སོགས་ཚིག་རྐང་གཉིས། གསུམ་པ་ནི། གང་ཕྱིར་བརྩེ་ཉིད་སོགས་ཚིགས་བཅད་གཅིག །གཉིས་པ་རྒྱུ་མཚན་ཅན་གྱི་བསྟོད་པ་བྱེ་བྲག་ཏུ་བཤད་པ་ལ་གཉིས། སེམས་ཅན་ལ་དམིགས་པའི་སྙིང་རྗེ་བསྟན་པ་དང༌། ལྷག་མ་གཉིས་པོ་ལྷན་ཅིག་ཏུ་བསྟན་པའོ། །དང་པོ་ནི། དང་པོ་ང་ཞེས་སོགས་ཚིགས་བཅད་གཅིག །གཉིས་པ་ནི། འགྲོ་བ་གཡོ་བ་སོགས་ཚིག་རྐང་གཉིས། གཉིས་པ་བཤད་བྱ་གཞུང་གི་དོན་དངོས་བཤད་པ་ལ་གཉིས། རྒྱུ་བྱང་ཆུབ་སེམས་དཔའི་ས་བཤད་པ་དང༌། འབྲས་བུ་སངས་རྒྱས་ཀྱི་ས་བཤད་པའོ། །དང་པོ་ལ་གཉིས། ཕར་ཕྱིན་ལྷག་པའི་སྒོ་ནས་ས་བཅུ་རིམ་པར་བགྲོད་ཚུལ་དང༌། རྣམ་གྲངས་ལྷག་པའི་སྒོ་ནས་ས་བཅུའི་ཡོན་ཏན་བཤད་པའོ། །དང་པོ་ལ་གསུམ། མཐོང་ལམ་རབ་དགའ་བགྲོད་ཚུལ། སྒོམ་ལམ་མ་དག་ས་དྲུག་བགྲོད་ཚུལ། སྒོམ་ལམ་དག་པ་ས་གསུམ་བགྲོད་ཚུལ་ལོ། །དང་པོ་ལ་གཉིས། ལེའུའི་གཞུང་དང༌། ལེའུའི་མཚན་ནོ། །དང་པོ་ལ་གསུམ། ཁྱད་གཞི་སའི་ངེས་ཚིག་བརྗོད་པས་མདོར་བསྟན་པ། ཁྱད་ཆོས་སའི་ཡོན་ཏན་བསྟན་པས་རྒྱས་པར་བཤད་པ། ཡོན་ཏན་གྱི་དཔེ་བསྟན་པས་དོན་བསྡུ་བའོ། །དང་པོ་ནི། རྒྱལ་བའི་སྲས་པོ་སོགས་ཚིགས་བཅད་གཅིག །གཉིས་པ་ལ་གཉིས། ས་ལ་གནས་པའི་བསྔགས་པ་བརྗོད་པ་དང༌། ཕར་ཕྱིན་ལྷག་པའི་ཡོན་ཏན་བརྗོད་པའོ། །དང་པོ་ལ་བཞི། མིང་འཕོ་བའི་ཡོན་ཏན། དོན་ཐོབ་པའི་ཡོན་ཏན། ས་ལ་བརྟེན་པའི་ཡོན་ཏན། གཞན་ཟིལ་གྱིས་གནོན་པའི་ཡོན་ཏན་ནོ། །དང་པོ་ནི། དེ་ནས་བཟུང་སྟེ་སོགས་ཚིག་རྐང་གཉིས། གཉིས་པ་ལ་གཉིས། རིགས་སུ་སྐྱེས་པའི་ཡོན་ཏན་དང༌། སྤངས་རྟོགས་ནུས་པའི་ཡོན་ཏན་ནོ། །དང་པོ་ནི། འདི་ནི་དེ་བཞིན་སོགས་ཚིག་རྐང་གཅིག །གཉིས་པ་ལ་གསུམ། སྤངས་པའི་ཡོན་ཏན། རྟོགས་པའི་ཡོན་ཏན། ནུས་པའི་ཡོན་ཏན་བསྟན་པའོ། །དང་པོ་ནི། འདི་ནི་ཀུན་ཏུ་སོགས་ཚིག་རྐང་གཅིག །གཉིས་པ་ནི། བྱང་ཆུབ་སེམས་དཔའ་སོགས་ཚིག་རྐང་གཅིག །གསུམ་པ་ནི། འཇིག་རྟེན་ཁམས་བརྒྱ་སོགས་ཚིག་རྐང་གཅིག །གསུམ་པ་ས་ལ་བསྟེན་པའི་ཡོན་ཏན་ལ་གཉིས། ས་གོང་མ་གནོན་པའི་ཡོན་ཏན་དང༌། འོག་མ་ལས་འདས་པའི་ཡོན་ཏན་ནོ། །དང་པོ་ནི། ས་ནས་སར་གནོན་སོགས་ཚིག་རྐང་གཅིག །གཉིས་པ་ལ་གཉིས། ངན་འགྲོའི་ལམ་འགག་པ་དང༌། སོ་སྐྱེའི་ས་སྤངས་པར་བསྟན་པའོ། །དང་པོ་ནི། དེ་ཚི་འདི་ཡི་སོགས་ཚིག་རྐང་གཅིག །གཉིས་པ་ལ་གཉིས། སོ་སྐྱེ་ས་ལས་འདས་པ་དང༌། དེའི་དཔེ་བསྟན་པའོ། །དང་པོ་ནི། དེ་ཚེ་འདི་ཡི་སོ་སོ་སོགས་ཚིག་རྐང་གཅིག །གཉིས་པ་ནི། འདི་ནི་འཕགས་པ་སོགས་ཚིག་རྐང་གཅིག །བཞི་པ་གཞན་ཟིལ་གྱིས་གནོན་པའི་ཡོན་ཏན་ལ་གཉིས། འདིར་བསོད་ནམས་ཀྱིས་ཟིལ་གྱིས་གནོན་ཚུལ་དང༌། གོང་དུ་བློ་ཡིས་ཟིལ་གྱིས་གནོན་ཚུལ་ལོ། །དང་པོ་ནི། རྫོགས་པའི་བྱང་ཆུབ་སོགས་ཚིག་རྐང་གསུམ། གཉིས་པ་ནི། དེ་ནི་རིང་དུ་སོགས་ཚིག་རྐང་གཅིག །གཉིས་པ་ཕར་ཕྱིན་ལྷག་པའི་ཡོན་ཏན་བརྗོད་པ་ལ་གཉིས། སྦྱིན་པ་ལྷག་ཚུལ་མདོར་བསྟན་པ་དང༌། སྦྱིན་པའི་ཡོན་ཏན་རྒྱས་པར་བཤད་པའོ། །དང་པོ་ནི། དེ་ཚེ་དེ་ལ་སོགས་ཚིག་བཅད་གཅིག །གཉིས་པ་ལ་གསུམ། སོ་སོ་སྐྱེ་བོའི་སྦྱིན་པ་བསྔགས་པ། བྱང་ཆུབ་སེམས་དཔའི་སྦྱིན་པ་བསྔགས་པ། སྦྱིན་པའི་ཕར་ཕྱིན་གྱི་རྣམ་དབྱེ་བསྟན་པའོ། །དང་པོ་ལ་གསུམ། སྦྱིན་པའི་གཏམ་མཛད་པའི་རྒྱུ་མཚན། སྦྱིན་པས་འཁོར་བའི་བདེ་བ་ཐོབ་ཚུལ། སྦྱིན་པས་ཞི་བའི་བདེ་བ་ཐོབ་ཚུལ་ལོ། །དང་པོ་ནི། སྐྱེ་བོ་འདི་ཀུན་སོགས་ཚིགས་བཅད་གཅིག །གཉིས་པ་ནི། སྙིང་རྗེ་དམན་ཞིང་སོགས་ཚིགས་བཅད་གཅིག །གསུམ་པ་ནི། འདི་ཡང་སྦྱིན་པའི་སོགས་ཚིགས་བཅད་གཅིག །གཉིས་པ་བྱང་ཆུབ་སེམས་དཔའི་སྦྱིན་པ་བསྔགས་པ་ལ་བཞི། འབྲས་བུ་དགའ་བ་མངོན་དུ་གྱུར་ཚུལ། སྦྱིན་པའི་གཏམ་ཉིད་གཙོ་བོ་ཡིན་ཚུལ། དགའ་བའི་ཁྱད་པར་དཔེ་ལས་ལྷག་ཚུལ། དགའ་བའི་གནས་ལ་བརྩོན་པ་བསྐྱེད་ཚུལ་ལོ། །དང་པོ་ནི། འགྲོ་ལ་ཕན་པ་སོགས་ཚིག་རྐང་གཉིས། གཉིས་པ་ནི། གང་ཕྱིར་བརྩེ་བདག་སོགས་ཚིག་རྐང་གཉིས། གསུམ་པ་ནི། ཇི་ལྟར་བྱིན་ཅིག་སོགས་ཚིགས་བཅད་གཅིག །བཞི་པ་ནི། ལུས་བཅད་སྟེར་ཞིང་སོགས་ཚིགས་བཅད་གཅིག །གསུམ་པ་སྦྱིན་པའི་ཕར་ཕྱིན་གྱི་རྣམ་དབྱེ་བསྟན་པ་ནི། སྦྱིན་པ་སྦྱིན་བྱ་སོགས་ཚིགས་བཅད་གཅིག །གསུམ་པ་ཡོན་ཏན་གྱི་དཔེ་བསྟན་པས་དོན་བསྡུ་བ་ནི། དེ་ལྟར་རྒྱལ་བའི་སོགས་ཚིགས་བཅད་གཅིག །གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་དང་པོའོ།། ༈ །།གཉིས་པ་སྒོམ་ལམ་མ་དག་ས་དྲུག་བགྲོད་ཚུལ་རིམ་པར་བསྟན་པ་ལས། ས་གཉིས་པ་དྲི་མ་མེད་པར་བཤད་པ་ལ་གཉིས། ལེའུའི་གཞུང་དང་མཚན་ནོ། །དང་པོ་ལ་གསུམ། ཁྱད་གཞི་སའི་ངེས་ཚིག་བརྗོད་པས་མདོར་བསྟན་པ། ཁྱད་ཆོས་སའི་ཡོན་ཏན་བསྟན་པས་རྒྱས་པར་བཤད་པ། སའི་ཡོན་ཏན་བརྗོད་པས་དོན་བསྡུ་བའོ། །དང་པོ་ནི། དེ་ཚུལ་ཕུན་ཚོགས་སོགས་ཚིགས་བཅད་གཅིག །གཉིས་པ་ལ་བཞི། ས་གཉིས་པའི་ཚུལ་ཁྲིམས་ལྷག་ཚུལ། ཚུལ་ཁྲིམས་འཆལ་བའི་སྐྱོན་བསྟན་པ། ཚུལ་ཁྲིམས་དག་པའི་ཡོན་ཏན་བསྟན་པ། ཚུལ་ཁྲིམས་ལ་ཕར་ཕྱིན་གྱི་ཁྱད་པར་བསྟན་པའོ། །དང་པོ་ལ་གཉིས། ལྷག་ཚུལ་དག་པར་བསྟན་པ་དང༌། དག་མ་དག་གི་ཁྱད་པར་བསྟན་པའོ། །དང་པོ་ནི། དགེ་བའི་ལམ་འདི་སོགས་ཚིགས་བཅད་གཅིག །གཉིས་པ་ནི། གལ་ཏེ་དེ་ནི་སོགས་ཚིགས་བཅད་གཅིག །གཉིས་པ་ཚུལ་ཁྲིམས་འཆལ་བའི་སྐྱོན་བསྟན་པ་ལ་གསུམ། བདེ་འགྲོ་མི་ཐོབ་པའི་སྐྱོན། བདེ་འབྲས་ཟད་པའི་སྐྱོན། ངན་སོང་ལས་ཐར་དཀའ་བའི་སྐྱོན་བསྟན་པའོ། །དང་པོ་ནི། སྦྱིན་པས་ལོངས་སྤྱོད་སོགས་ཚིག་རྐང་གཉིས། གཉིས་པ་ནི། སྐྱེད་བཅས་དངོས་འདུ་སོགས་ཚིག་རྐང་གཉིས། གསུམ་པ་ནི། གང་ཚེ་རང་དབང་སོགས་ཚིགས་བཅད་གཅིག །གསུམ་པ་ཚུལ་ཁྲིམས་དག་པའི་ཡོན་ཏན་བསྟན་པ་ལ་བཞི། གཉེན་པོ་ཚུལ་ཁྲིམས་བསྟེན་དགོས་ཚུལ། ཡོན་ཏན་ཀུན་གྱི་རྟེན་དུ་གྱུར་ཚུལ། མངོན་མཐོ་ངེས་ལེགས་ཀྱི་རྒྱུར་གྱུར་ཚུལ། ཚུལ་ཁྲིམས་དག་པའི་དཔེ་བསྟན་པའོ། །དང་པོ་ནི། དེ་ཕྱིར་རྒྱལ་བས་སོགས་ཚིག་རྐང་གཉིས། གཉིས་པ་ནི། ཡོན་ཏན་ཚུལ་ཁྲིམས་སོགས་ཚིག་རྐང་གཉིས། གསུམ་པ་ནི། སོ་སོ་སྐྱེ་བོ་སོགས་ཚིགས་བཅད་གཅིག །བཞི་པ་ནི། ཇི་ལྟར་རྒྱ་མཚོ་སོགས་ཚིག་བཅད་གཅིག །བཞི་པ་ཚུལ་ཁྲིམས་ལ་ཕར་ཕྱིན་གྱི་ཁྱད་པར་བསྟན་པ་ནི། གང་གིས་གང་ཞིག་སོགས་ཚིགས་བཅད་གཅིག །གསུམ་པ་སའི་ཡོན་ཏན་བརྗོད་པས་དོན་བསྡུ་བ་ནི། རྒྱལ་སྲས་ཟླ་བ་སོགས་ཚིགས་བཅད་གཅིག །གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་པ་གཉིས་པའོ།། ༈ །།གསུམ་པ་འོད་བྱེད་པ་བཤད་པ་ལ་གཉིས། ལེའུའི་གཞུང་དང་མཚན་ནོ། །དང་པོ་ལ་གསུམ། ཁྱད་གཞི་སའི་ངེས་ཚིག་བརྗོད་པས་མདོར་བསྟན་པ། ཁྱད་ཆོས་སའི་ཡོན་ཏན་བསྟན་པས་རྒྱས་པར་བཤད་པ། སའི་ཡོན་ཏན་བརྗོད་པས་དོན་བསྡུ་བའོ། །དང་པོ་ནི། ཤེས་བྱའི་བུད་ཤིང་སོགས་ཚིགས་བཅད་གཅིག །གཉིས་པ་ལ་གཉིས། ཕར་ཕྱིན་ལྷག་པའི་ཡོན་ཏན་ཕྱེ་སྟེ་བཤད་པ། ཡོན་ཏན་གཞན་ཡང་ཐོབ་ཚུལ་བསྡུས་ཏེ་བཤད་པའོ། །དང་པོ་ལ་བཞི། བཟོད་པའི་ཕར་ཕྱིན་ལྷག་པར་བསྟན་པ། མི་བཟོད་པའི་ཉེས་དམིགས་བསྟན་པ། བཟོད་པའི་ཡོན་ཏན་རབ་ཏུ་བསྟན་པ། བཟོད་པ་ལ་ཕར་ཕྱིན་གྱི་ཁྱད་པར་བསྟན་པའོ། །དང་པོ་ལ་གཉིས། སྙིང་རྗེའི་སྒོ་ནས་བཟོད་པ་ལྷག་ཚུལ་དང༌། ལྟ་བའི་སྒོ་ནས་བཟོད་པ་ལྷག་ཚུལ་ལོ། །དང་པོ་ནི། གལ་ཏེ་གནས་མིན་སོགས་ཚིགས་བཅད་གཅིག །གཉིས་པ་ནི། བདག་མེད་མཐོང་བའི་སོགས་ཚིགས་བཅད་གཅིག །གཉིས་པ་མི་བཟོད་པའི་ཉེས་དམིགས་བསྟན་པ་ལ་གསུམ། རྣམ་སྨིན་ཡིད་དུ་མི་འོང་བར་བསྟན་པ། སྔོན་བསགས་ཀྱི་བསོད་ནམས་འཛད་པར་བསྟན་པ། མཐོང་དང་མ་མཐོང་བའི་ཉེས་དམིགས་བསྟན་པའོ། །དང་པོ་ནི། གནོད་པ་བྱས་པས་སོགས་ཚིགས་བཅད་གཅིག །གཉིས་པ་ལ་གཉིས། ཁྲོ་བས་སྡུག་བསྔལ་མི་ཟད་པར་འཁྲིད་པ་དང༌། ཁྲོ་བ་ལས་ཐུ་བའི་སྡིག་པ་མེད་པར་བསྟན་པའོ། །དང་པོ་ནི། སྔོན་བྱས་པ་ཡི་སོགས་ཚིགས་བཅད་གཅིག །གཉིས་པ་ནི། གང་ཕྱིར་རྒྱལ་སྲས་སོགས་ཚིགས་བཅད་གཅིག །གསུམ་པ་མཐོང་དང་མ་མཐོང་བའི་ཉེས་དམིགས་བསྟན་པ་ནི། མི་སྡུག་གཟུགས་སུ་སོགས་ཚིག་རྐང་གསུམ། གསུམ་པ་བཟོད་པའི་ཡོན་ཏན་རབ་ཏུ་བསྟན་པ་ལ་གཉིས། བཟོད་པའི་ཕན་ཡོན་དངོས་དང༌། བཟོད་པར་བསྟེན་དགོས་པར་གདམས་པའོ། །དང་པོ་ནི། བཟོད་པས་བཤད་ཟིན་སོགས་ཚིགས་བཅད་གཅིག་དང་ཚིག་རྐང་གཅིག །གཉིས་པ་ནི། སོ་སོ་སྐྱེ་བོ་སོགས་ཚིགས་བཅད་གཅིག །བཞི་པ་བཟོད་པ་ལ་ཕར་ཕྱིན་གྱི་ཁྱད་པར་བསྟན་པ་ནི། རྫོགས་སངས་རྒྱས་ཀྱི་སོགས་ཚིགས་བཅད་གཅིག །གཉིས་པ་ཡོན་ཏན་གཞན་ཡང་ཐོབ་ཚུལ་བསྡུས་ཏེ་བཤད་པ་ལ་གཉིས། བསམ་གཏན་མངོན་ཤེས་ཀྱི་ཡོན་ཏན་ཐོབ་ཚུལ་དང༌། སྦྱིན་སོགས་ཁྱད་པར་གསུམ་ལྡན་དུ་བསྔགས་ཚུལ་ལོ། །དང་པོ་ནི། ས་དེར་རྒྱལ་སྲས་ཚིགས་བཅད་གཅིག །གཉིས་པ་ནི། སྦྱིན་སོགས་ཆོས་གསུམ་སོགས་ཚིགས་བཅད་གཅིག །གསུམ་པ་སའི་ཡོན་ཏན་བརྗོད་པས་དོན་བསྡུ་བ་ནི། རྒྱལ་བའི་སྲས་པོ་སོགས་ཚིགས་བཅད་གཅིག །གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་པ་གསུམ་པའོ།། ༈ །།བཞི་པ་འོད་འཕྲོ་བ་བཤད་པ་ལ་གཉིས། ལེའུའི་གཞུང་དང་མཚན་ནོ། །དང་པོ་ལ་གཉིས། ས་འདིའི་ཕར་ཕྱིན་ལྷག་ཚུལ་བསྟན་པ་དང༌། ཁྱད་གཞི་དང་ཁྱད་ཆོས་བསྟན་པའོ། །དང་པོ་ལ་གཉིས། བརྩོན་འགྲུས་ཀྱི་ཆེ་བའི་ཡོན་ཏན་བསྟན་པ་དང༌། བརྩོན་འགྲུས་ལྷག་པས་སའི་མིང་བསྟན་པའོ། །དང་པོ་ནི། ཡོན་ཏན་མ་ལུས་སོགས་ཚིག་རྐང་གཉིས། གཉིས་པ་ནི། བརྩོན་འགྲུས་གང་དུ་སོགས་ཚིག་རྐང་གཉིས། གཉིས་པ་ལ་གཉིས། ཁྱད་གཞི་སའི་ངེས་ཚིག་བསྟན་པ་དང༌། ཁྱད་ཆོས་སྤངས་པའི་ཁྱད་པར་བསྟན་པའོ། །དང་པོ་ནི། དེ་ནི་བདེར་གཤེགས་སོགས་ཚིག་རྐང་གསུམ། གཉིས་པ་ནི། རང་དུ་ལྟ་བ་སོགས་ཚིག་རྐང་གཅིག །གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་པ་བཞི་པའོ།། ༈ །།ལྔ་པ་སྦྱང་དཀའ་བ་བཤད་པ་ལ་གཉིས། ལེའུའི་གཞུང་དང་མཚན་ནོ། །དང་པོ་ལ་གཉིས། ཁྱད་གཞིའི་སའི་ངེས་ཚིག་བསྟན་པ་དང༌། ཁྱད་ཆོས་སའི་ཡོན་ཏན་བསྟན་པའོ། །དང་པོ་ནི། བདག་ཉིད་ཆེ་དེ་སོགས་ཚིག་རྐང་གཉིས། གཉིས་པ་ནི། བསམ་གཏན་ལྷག་ཅིང་སོགས་ཚིག་རྐང་གཉིས། གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་པ་ལྔ་པའོ།། ༈ །།ས་དྲུག་པ་མངོན་དུ་ཕྱོགས་པ་བཤད་པ་ལ་གཉིས། ལེའུའི་གཞུང་དང་མཚན་ནོ། །དང་པོ་ལ་གསུམ། ཁྱད་གཞི་སའི་ངེས་ཚིག་མདོར་བསྟན་པ། ཁྱད་ཆོས་སའི་ཡོན་ཏན་རྒྱས་པར་བཤད་པ། སའི་ཡོན་ཏན་བརྗོད་པས་མཇུག་བསྡུ་བའོ། །དང་པོ་ནི། མངོན་དུ་ཕྱོགས་པར་སོགས་ཚིགས་བཅད་གཅིག །གཉིས་པ་ལ་གཉིས། ཡུལ་ཅན་ཤེར་ཕྱིན་ལྷག་པའི་ཆེ་བ་བརྗོད་པ་དང༌། ཡུལ་ཆོས་དབྱིངས་རྒྱས་པར་བསྟན་ལ་ཕབ་པའོ། །དང་པོ་ནི། ཇི་ལྟར་ལོང་བའི་སོགས་ཚིགས་བཅད་གཅིག །གཉིས་པ་ལ་གཉིས། ཆོས་དབྱིངས་བཤད་པ་ལ་འཇུག་པའི་རྒྱུ་བསྟན་པ་དང༌། བཤད་བྱའི་རང་བཞིན་རིགས་པས་གཏན་ལ་ཕབ་པ་དངོས་སོ། །དང་པོ་ལ་བཞི། གང་ལ་བརྟེན་པ་ལུང་དང་རིགས་པའི་ཁུངས་སྨོས་པ། གང་དུ་བཤད་པ་སྣོད་ལྡན་གྱི་སློབ་མ་ངོས་བཟུང་བ། གང་ཞིག་དེ་ལ་བརྟེན་པས་ཡོན་ཏན་འབྱུང་ཚུལ། ཤེས་ལྡན་གང་གིས་མཉན་རིགས་པར་གདམས་པའོ། །དང་པོ་ནི། ཇི་ལྟར་དེ་ཡིས་སོགས་ཚིགས་བཅད་གཅིག །གཉིས་པ་ནི། སོ་སོ་སྐྱེ་བོའི་སོགས་ཚིགས་བཅད་གཅིག་དང་ཚིག་རྐང་གསུམ། གསུམ་པ་ནི། དེ་ལ་དེ་ཡི་སོགས་ཚིགས་བཅད་གཅིག་དང་ཚིག་རྐང་གཉིས། བཞི་པ་ནི། ཟབ་ཅིང་རྒྱ་ཆེའི་སོགས་ཚིག་རྐང་གསུམ། གཉིས་པ་བཤད་བྱའི་རང་བཞིན་རིགས་པས་གཏན་ལ་ཕབ་པ་དངོས་བཤད་པ་ལ་གཉིས། ཐུན་མོང་ཐེག་པ་རྟོགས་བྱའི་སྟོང་ཉིད་སྤྱིར་བཤད་པ་དང༌། ཐེག་ཆེན་འཕགས་པས་རྟོགས་བྱའི་སྟོང་ཉིད་བྱེ་བྲག་ཏུ་བཤད་པའོ། །དང་པོ་ལ་གཉིས། རྟེན་འབྲེལ་གྱི་ངོ་བོ་རྒྱུ་ཆོས་ཀྱི་བདག་མེད་རིགས་པའི་སྒོ་ནས་བཤད་པ། རྟེན་འབྲེལ་གྱི་རང་བཞིན་འབྲས་བུ་གང་ཟག་གི་བདག་མེད་རིགས་པའི་སྒོ་ནས་བཤད་པའོ། །དང་པོ་ལ་གཉིས། བརྟགས་ན་ཆོས་ཀྱི་བདག་མེད་ཁས་ལེན་དང་བྲལ་བ། མ་བརྟགས་འཇིག་རྟེན་གྲགས་པའི་རྩོད་པ་སྤོང་བའོ། །དང་པོ་ལ་གསུམ། མཐའ་བཞི་སྐྱེ་མེད་དགག་བྱའི་སྒོ་ནས་མདོར་བསྟན་པ། མཐའ་བཞི་སྐྱེ་མེད་འགོག་བྱེད་ཀྱི་རིགས་པ་རྒྱས་པར་བཤད་པ། མཐའ་བཞི་སྐྱེ་མེད་མཇུག་སྡུད་ཀྱི་སྒོ་ནས་གྲུབ་དོན་བསྡུ་བའོ། །དང་པོ་ནི། དེ་ཉིད་དེ་ལས་སོགས་ཚིག་རྐང་གཉིས། གཉིས་པ་ལ་བཞི། རྒྱུ་བདག་ལ་སྐྱེ་བར་འདོད་པ་གྲངས་ཅན་པ་འགོག་པ། རྒྱུ་གཞན་ལས་སྐྱེ་བར་འདོད་པ་དངོས་སྨྲ་བ་འགོག་པ། རྒྱུ་གཉིས་ལས་སྐྱེ་བར་འདོད་པ་གཅེར་བུ་བ་འགོག་པའོ། །རྒྱུ་མེད་ལས་སྐྱེ་བར་འདོད་པ་རྒྱང་འཕེན་པ་འགོག་པའོ། །དང་པོ་ལ་གཉིས། འགྲེལ་པ་མཛད་པའི་རིགས་པས་འགོག་པ་དང༌། བསྟན་བཅོས་མཛད་པའི་རིགས་པས་འགོག་པའོ། །དང་པོ་ལ་གསུམ། དོན་དམ་དེ་ཁོ་ན་ཉིད་དུ་བདག་སྐྱེ་འགོག་པ། འཇིག་རྟེན་ཐ་སྙད་དུ་ཡང་བདག་སྐྱེ་མེད་པར་བསྟན་པ། དེ་གཉིས་ཀའི་གྲུབ་དོན་བསྡུ་བའོ། །དང་པོ་ལ་གཉིས། གྲགས་པའི་དོན་མི་རུང་བར་ཐལ་བ་དང༌། མ་གྲགས་པའི་དོན་ཐོབ་པར་ཐལ་བའོ། །དང་པོ་ལ་གཉིས། སྐྱེ་བ་དོན་མེད་དུ་ཐལ་བ་དང༌། སྐྱེ་བ་སྐབས་མེད་པར་ཐལ་བའོ། །དང་པོ་ནི། དེ་ནི་དེ་ལས་སོགས་ཚིག་རྐང་གཉིས། གཉིས་པ་ནི། སྐྱེས་ཟིན་སླར་ཡང་སོགས་ཚིག་རྐང་གཉིས། གཉིས་པ་མ་གྲགས་པའི་དོན་ཐོབ་པར་ཐལ་བ་ལ་གསུམ། སྐྱེ་བ་ཐུག་པ་མེད་པར་ཐལ་བ། རྒྱུ་འབྲས་ངོ་བོ་འཆོལ་བར་ཐལ་བ། བཟུང་དུ་ཡོད་མེད་མཚུངས་པར་ཐལ་བའོ། །དང་པོ་ནི། ས་བོན་སྲིད་མཐར་སོགས་ཚིག་རྐང་གཉིས། གཉིས་པ་ལ་གཉིས། ཐལ་བ་དངོས་དང༌། དེའི་ཉེས་སྤོང་དགག་པའོ། །དང་པོ་ནི། བྱེད་རྒྱུ་ས་བོན་སོགས་ཚིག་རྐང་གཉིས། གཉིས་པ་ནི། གལ་ཏེ་སྔར་གྱི་སོགས་ཚིག་རྐང་གཉིས། གསུམ་པ་ནི། གལ་ཏེ་ཁྱོད་ཀྱི་སོགས་ཚིགས་བཅད་གཅིག །གཉིས་པ་འཇིག་རྟེན་ཐ་སྙད་དུའང་བདག་སྐྱེ་མེད་པར་བསྟན་པ་ནི། གང་ཕྱིར་རྒྱུ་ཞིག་ན་ཡང་སོགས་ཚིག་རྐང་གཉིས། གསུམ་པ་དེ་གཉིས་ཀའི་གྲུབ་དོན་བསྡུ་བ་ནི། དེ་ཕྱིར་དངོས་པོ་སོགས་ཚིག་རྐང་གཉིས། གཉིས་པ་བསྟན་བཅོས་མཛད་པའི་རིགས་པས་འགོག་པ་ནི། བདག་ལ་སྐྱེ་བར་སོགས་ཚིགས་བཅད་གཅིག །གཉིས་པ་རྒྱུ་གཞན་ལ་སྐྱེ་བར་འདོད་པ་དངོས་སྨྲ་བ་འགོག་པ་ལ་གཉིས། གཞན་སྐྱེ་འདོད་པའི་ལུགས་སྤྱིར་འགོག་པ་དང༌། སེམས་ཙམ་པའི་ལུགས་བྱེ་བྲག་ཏུ་འགོག་པའོ། །དང་པོ་ལ་གཉིས། གནོད་བྱེད་ཀྱི་རིགས་པ་བརྗོད་པ་དང༌། འཇིག་རྟེན་གྱི་གནོད་པ་བཟློག་པའོ། །དང་པོ་ལ་གསུམ། ཧ་ཅང་ཐལ་བའི་གནོད་བྱེད་བརྗོད་པ། དུས་ལ་བརྟགས་ཏེ་གཞན་སྐྱེ་དགག་པ། མུ་བཞིར་བརྟགས་ཏེ་གཞན་སྐྱེ་དགག་པའོ། །དང་པོ་ལ་གཉིས། རྒྱུ་མིན་གཞན་ལས་སྐྱེ་བར་ཐལ་བ་དང༌། ཡིན་མིན་ཀུན་ལས་སྐྱེ་བར་ཐལ་བའོ། །དང་པོ་ནི། གཞན་ལ་བརྟེན་ནས་སོགས་ཚིག་རྐང་གཉིས། གཉིས་པ་ལ་གཉིས། ཐལ་དངོས་དང༌། རྩོད་པ་སྤོང་བའོ། །དང་པོ་ནི། ཐམས་ཅད་ལས་ཀྱང་སོགས་ཚིག་རྐང་གཉིས། གཉིས་པ་ལ་གཉིས། རྩོད་པ་དང༌། ལན་ནོ། །དང་པོ་ནི། རབ་ཏུ་བྱ་བར་སོགས་ཚིགས་བཅད་གཅིག །གཉིས་པ་ནི། ཇི་ལྟར་ནས་དང་སོགས་ཚིགས་བཅད་གཅིག །གཉིས་པ་དུས་ལ་བརྟགས་ཏེ་གཞན་སྐྱེ་དགག་པ་ལ་གཉིས། དུས་ཐ་དད་པ་ལ་གཞན་ཉིད་མེད་པས་གཞན་སྐྱེ་དགག་པ་དང༌། དུས་མཉམ་པ་ལ་སྐྱེ་བ་མེད་པས་གཞན་སྐྱེ་དགག་པའོ། །དང་པོ་ལ་གཉིས། དགག་པ་དངོས་དང༌། དེ་ལ་རྩོད་པ་སྤོང་བའོ། །དང་པོ་ནི། མྱུ་གུ་ས་བོན་སོགས་ཚིགས་བཅད་གཅིག །གཉིས་པ་ལ་གཉིས། མདོ་སྡེ་པའི་འདོད་པ་བརྗོད་པ་དང༌། དེའི་ཟློག་བྱེད་བཤད་པའོ། །དང་པོ་ནི། ཇི་ལྟར་སྲང་གི་སོགས་ཚིག་རྐང་གསུམ། གཉིས་པ་ལ་གཉིས། དམ་བཅའ་བ་དང༌། རིགས་པ་འགོད་པའོ། །དང་པོ་ནི། གལ་ཏེ་གཅིག་ཚེ་སོགས་ཚིག་རྐང་གཅིག །གཉིས་པ་ནི། གལ་ཏེ་སྐྱེ་བཞིན་སོགས་ཚིགས་བཅད་གཅིག །གཉིས་པ་དུས་མཉམ་པར་སྐྱེ་བ་མེད་པས་གཞན་སྐྱེ་དགག་པ་ནི། གལ་ཏེ་མིག་གི་སོགས་ཚིགས་བཅད་གཅིག །གསུམ་པ་མུ་བཞིར་བརྟགས་ཏེ་གཞན་སྐྱེ་དགག་པ་ནི། སྐྱེད་པར་བྱེད་པ་སོགས་ཚིགས་བཅད་གཅིག །གཉིས་པ་འཇིག་རྟེན་གྱི་གནོད་པ་བཟློག་པའི་ཚུལ་ལ་གཉིས། གཞན་གཞུང་རྗེས་སུ་བརྗོད་པ་དང༌། ཟློག་བྱེད་ཀྱི་རིགས་པ་རྒྱས་པར་བཤད་པའོ། །དང་པོ་ནི། གང་གིས་རང་ལྟ་སོགས་ཚིགས་བཅད་གཅིག །གཉིས་པ་ལ་གཉིས། འཇིག་རྟེན་གྱི་ཚད་མ་དགག་པའི་ཕྱིར་བདེན་པ་གཉིས་ཀྱི་ཁྱད་གཞི་ཕྱེ་སྟེ་བཤད་པ་དང༌། འཇིག་རྟེན་གྱི་གཞན་སྐྱེ་དགག་པའི་ཕྱིར་བདེན་པ་གཉིས་ཀྱི་ཁྱད་ཆོས་བསྡུས་ཏེ་བཤད་པའོ། །དང་པོ་ལ་གཉིས། བདེན་པ་གཉིས་ཀྱི་མཚན་ཉིད་སྤྱིར་བསྟན་པ་དང༌། བདེན་པ་གཉིས་ཀྱི་མཚན་གཞི་སོ་སོར་བཤད་པའོ། །དང་པོ་ནི། དངོས་ཀུན་ཡང་དག་སོགས་ཚིགས་བཅད་གཅིག །གཉིས་པ་ལ་གཉིས། ཀུན་རྫོབ་བདེན་པ་དབྱེ་བའི་སྒོ་ནས་བཤད་པ་དང༌། དོན་དམ་བདེན་པ་དཔེའི་སྒོ་ནས་བཤད་པའོ། །དང་པོ་ལ་གཉིས། སོ་སྐྱེའི་བློ་ལ་ལྟོས་པའི་དབྱེ་བ་དང༌། སྐྱེས་འཕགས་གཉིས་ལ་ལྟོས་པའི་དབྱེ་བའོ། །དང་པོ་ལ་བཞི། ཡུལ་ཅན་གྱི་ཡང་ལོག་སོ་སོར་ཕྱེ་བ། ཡུལ་གྱི་ཡང་ལོག་སོ་སོར་ཕྱེ་བ། ལོག་ཤེས་ཐ་སྙད་མིན་པར་བསྟན་པ། བརྫུན་པས་བདེན་པར་མི་གནོད་པར་བསྟན་པའོ། །དང་པོ་ནི། མཐོང་བ་བརྫུན་པའང་སོགས་ཚིགས་བཅད་གཅིག །གཉིས་པ་ནི། གནོད་པ་མེད་པའི་སོགས་ཚིགས་བཅད་གཅིག །གསུམ་པ་ནི། མི་ཤེས་གཉིད་ཀྱི་སོགས་ཚིགས་བཅད་གཅིག །བཞི་པ་ནི། མིག་ནི་རབ་རིབ་སོགས་ཚིགས་བཅད་གཅིག །གཉིས་པ་སྐྱེས་འཕགས་གཉིས་ལ་ལྟོས་པའི་དབྱེ་བ་ལ་གཉིས། འཇིག་རྟེན་པའི་ཀུན་རྫོབ་དང༌། འཇིག་རྟེན་ལས་འདས་པའི་ཀུན་རྫོབ་བོ། དང་པོ་ནི། གཏི་མུག་རང་བཞིན་སོགས་ཚིག་རྐང་གསུམ། གཉིས་པ་ནི། བཅོས་མར་གྱུར་པའི་སོགས་ཚིག་རྐང་གཅིག །གཉིས་པ་དོན་དམ་བདེན་པ་དཔེའི་སྒོ་ནས་བཤད་པ་ནི། རབ་རིབ་མཐུ་ཡིས་སོགས་ཚིགས་བཅད་གཅིག །གཉིས་པ་འཇིག་རྟེན་གྱི་གཞན་སྐྱེ་དགག་པའི་ཕྱིར་བདེན་པ་གཉིས་ཀྱི་ཁྱད་ཆོས་བསྡུས་ཏེ་བཤད་པ་ལ་གཉིས། བདེན་པ་གཉིས་ལ་ལྟོས་པའི་གཞན་སྐྱེ་དགག་པ་དང༌། དེ་ལྟར་དགག་པའི་ཕན་ཡོན་བསྟན་པའོ། །དང་པོ་ལ་གཉིས། དོན་དམ་དུ་གཞན་སྐྱེ་དགག་པ་དང༌། ཀུན་རྫོབ་ཏུ་གཞན་སྐྱེ་དགག་པའོ། །དང་པོ་ལ་གཉིས། དེ་ཉིད་སྐབས་སུ་འཇིག་རྟེན་གྱིས་མི་གནོད་པར་བསྟན་པ་དང༌། འཇིག་རྟེན་གྱིས་གནོད་པའི་ཡུལ་གྱི་ཁྱད་པར་བསྟན་པའོ། །དང་པོ་ལ་གཉིས། འཇིག་རྟེན་ཚད་མ་མིན་ཚུལ་དང༌། གནོད་པ་མེད་པའི་རྒྱུ་མཚན་བསྟན་པའོ། །དང་པོ་ནི། གལ་ཏེ་འཇིག་རྟེན་སོགས་ཚིགས་བཅད་གཅིག །གཉིས་པ་ནི། རྣམ་ཀུན་འཇིག་རྟེན་སོགས་ཚིག་རྐང་གཉིས། གཉིས་པ་འཇིག་རྟེན་གྱིས་གནོད་པའི་ཡུལ་གྱི་ཁྱད་པར་བསྟན་པ་ནི། འཇིག་རྟེན་དོན་ནི་སོགས་ཚིག་རྐང་གཉིས། གཉིས་པ་ཀུན་རྫོབ་ཏུ་གཞན་སྐྱེ་དགག་པ་ནི། གང་ཕྱིར་འཇིག་རྟེན་སོགས་ཚིགས་བཅད་གཅིག །གཉིས་པ་དེ་ལྟར་བཀག་པའི་ཕན་ཡོན་བསྟན་པ་ལ་གཉིས། རྟག་ཆད་ལས་གྲོལ་བའི་ཕན་ཡོན་དང༌། ལས་འབྲས་འཐད་པའི་ཕན་ཡོན་བསྟན་པའོ། །དང་པོ་ལ་གསུམ། རྟག་ཆད་ལས་གྲོལ་ཚུལ་མདོར་བསྟན་པ། དེའི་འཐད་པ་རྒྱས་པར་བཤད་པ། བཤད་པས་གྲུབ་དོན་བསྡུ་བའོ། །དང་པོ་ནི། གང་ཕྱིར་མྱུ་གུ་སོགས་ཚིགས་བཅད་གཅིག །གཉིས་པ་ལ་གཉིས། ཐ་སྙད་དུ་ཡང་རང་བཞིན་གྱིས་སྐྱེ་བ་མེད་པར་བསྟན་པ་དང༌། དེ་ལ་རྩོད་པ་སྤོང་བའོ། །དང་པོ་ལ་གསུམ། དོན་དམ་དངོས་པོའི་འཇིག་རྒྱུར་ཐལ་བ། ཐ་སྙད་རིགས་པས་དཔྱད་བཟོད་དུ་ཐལ་བ། དོན་དམ་པས་སྐྱེ་བ་མི་ཁེགས་པར་ཐལ་བའོ། །དང་པོ་ནི། གལ་ཏེ་རང་གི་སོགས་ཚིགས་བཅད་གཅིག །གཉིས་པ་ནི། གང་ཕྱིར་དངོས་པོ་སོགས་ཚིགས་བཅད་གཅིག །གསུམ་པ་ནི། དེ་ཉིད་སྐབས་སུ་སོགས་ཚིགས་བཅད་གཅིག །གཉིས་པ་དེ་ལ་རྩོད་པ་སྤོང་བར་བསྟན་པ་ནི། དངོས་པོ་སྟོང་པ་སོགས་ཚིག་བཅད་གཅིག་དང་ཚིག་རྐང་གཉིས། གསུམ་པ་བཤད་པས་གྲུབ་དོན་བསྡུ་བ་ནི། བདེན་པ་གཉིས་སུའང་སོགས་ཚིག་རྐང་གཉིས། གཉིས་པ་ལས་འབྲས་འཐད་པའི་ཕན་ཡོན་བསྟན་པ་ལ་གསུམ། ལས་རྟེན་མེད་ཀྱང་ལས་འབྲས་སྨིན་ཚུལ། ཧ་ཅང་ཐལ་བའི་རྩོད་པ་སྤོང་ཚུལ། དངོས་སྨྲ་བའི་མདོ་ལུང་དྲང་དོན་ཡིན་ཚུལ་བསྟན་པའོ། །དང་པོ་ལ་གཉིས། དངོས་བསྟན་གྱི་དོན་དང༌། དེའི་དཔེ་བསྟན་པའོ། །དང་པོ་ནི། གང་ཕྱིར་རང་བཞིན་སོགས་ཚིགས་བཅད་གཅིག །གཉིས་པ་ནི། རྨི་ལམ་དམིགས་པའི་སོགས་ཚིགས་བཅད་གཅིག །གཉིས་པ་ཧ་ཅང་ཐལ་བའི་རྩོད་པ་སྤོང་ཚུལ་ལ་གཉིས། རྣམ་སྨིན་ཐུག་མེད་དུ་ཐལ་བ་སྤོང་བ་དང༌། རྣམ་སྨིན་ངེས་མེད་དུ་ཐལ་བ་སྤོང་ཚུལ་ལོ། །དང་པོ་ནི། ཇི་ལྟར་ཡུལ་ནི་སོགས་ཚིགས་བཅད་གཅིག །གཉིས་པ་ནི། དེ་ཕྱིར་རྣམ་སྨིན་སོགས་ཚིགས་བཅད་གཅིག །གསུམ་པ་དངོས་སྨྲ་བའི་མདོ་ལུང་དྲང་དོན་ཡིན་ཚུལ་བསྟན་པ་ལ་གཉིས། དགོས་པའི་དབང་གིས་གསུངས་ཚུལ་དང༌། དགོས་པ་གཞན་ཡང་བསྟན་པའོ། །དང་པོ་ནི། ཀུན་གཞི་ཡོད་ཅིང་སོགས་ཚིགས་བཅད་གཅིག །གཉིས་པ་ནི། འཇིག་ཚོགས་ལྟ་དང་སོགས་ཚིགས་བཅད་གཅིག །གཉིས་པ་སེམས་ཙམ་པའི་ལུགས་བྱེ་བྲག་ཏུ་བཤད་པ་ལ་གཉིས། བསྒྲུབ་བྱའི་ཕྱོགས་སྔ་བརྗོད་པས་མདོར་བསྟན་པ། སྒྲུབ་བྱེད་འགོག་པའི་རིགས་པ་རྒྱས་པར་བཤད་པའོ། །དང་པོ་ལ་གསུམ། རྣམ་རིག་ཙམ་དུ་གནས་ལུགས་རྟོགས་ཚུལ། རྣམ་རིག་ཙམ་ལས་གཟུང་འཛིན་བྱུང་ཚུལ། རྣམ་རིག་ཙམ་གྱི་མཚན་ཉིད་བཤད་པའོ། །དང་པོ་ནི། གཟུང་བ་མེད་པར་སོགས་ཚིགས་བཅད་གཅིག །གཉིས་པ་ནི། ཇི་ལྟར་རླུང་གིས་སོགས་ཚིགས་བཅད་གཅིག །གསུམ་པ་ནི། དེ་ཕྱིར་གཞན་གྱི་སོགས་ཚིགས་བཅད་གཅིག །གཉིས་པ་ལ་གཉིས། སྒྲུབ་བྱེད་དཔེ་དང་རྟགས་གཉིས་རིམ་ལྡན་དུ་འགོག་པ། ཡིད་ཆེས་མདོ་སྡེའི་ལུང་གཉིས་དྲང་དོན་དུ་བཤད་པའོ། །དང་པོ་ལ་གཉིས། ཆོས་མཐུན་མཚུངས་པའི་དཔེ་བཞི་རིམ་ལྡན་དུ་འགོག་པ་དང༌། མངོན་རྗེས་ཚད་མའི་རྟགས་གཉིས་རིམ་ལྡན་དུ་འགོག་པའོ། །དང་པོ་ལ་གཉིས། འགོག་བྱེད་ཀྱི་རིགས་པ་རྒྱས་པར་བཤད་པ་དང༌། དེའི་དོན་བསྡུ་བའོ། །དང་པོ་ལ་བཞི། ཡིད་ཤེས་འཁྲུལ་པ་རྨི་ལམ་གྱི་དཔེ་འགོག་པ། དབང་ཤེས་འཁྲུལ་པ་རབ་རིབ་ཀྱི་དཔེ་འགོག་པ། སྒོམ་བྱུང་འཁྲུལ་པ་ཀེང་རུས་ཀྱི་དཔེ་འགོག་པ། མཐོང་སྣང་འཁྲུལ་པ་རྣག་བློའི་དཔེ་འགོག་པའོ། །དང་པོ་ལ་གཉིས། དྲིས་པའི་ལན་དགག་པ་དང༌། དེའི་སྒྲུབ་བྱེད་དགག་པའོ། །དང་པོ་ནི། ཕྱི་རོལ་མེད་སེམས་སོགས་ཚིགས་བཅད་གཅིག །གཉིས་པ་ལ་གཉིས། དྲན་པའི་རྟགས་ཀྱི་སྒྲུབ་བྱེད་དགག་པ། ཞེན་པའི་རྟགས་ཀྱི་སྒྲུབ་བྱེད་དགག་པའོ། །དང་པོ་ནི། གལ་ཏེ་སད་ཚེ་སོགས་ཚིགས་བཅད་གཅིག །གཉིས་པ་ལ་གཉིས། འདོད་པ་བརྗོད་པ་དང༌། དེ་དགག་པའོ། །དང་པོ་ནི། གལ་ཏེ་གཉིད་ན་སོགས་ཚིགས་བཅད་གཅིག །གཉིས་པ་ལ་གསུམ། རྨི་ལམ་གྱི་ཡུལ་ཤེས་བདེན་པ་མེད་པ། སད་པའི་ཡུལ་ཤེས་བདེན་པ་མེད་པ། དེས་ན་ཡོད་མེད་མཚུངས་པར་བསྟན་པའོ། །དང་པོ་ནི། ཇི་ལྟར་ཁྱོད་ཀྱི་སོགས་ཚིགས་བཅད་གཅིག་དང་ཚིག་རྐང་གཅིག །གཉིས་པ་ནི། རྨི་ལམ་ཇི་ལྟར་སོགས་ཚིག་རྐང་གསུམ། གསུམ་པ་ནི། འདི་ན་ཇི་ལྟར་སོགས་ཚིགས་བཅད་གཅིག །གཉིས་པ་དབང་ཤེས་འཁྲུལ་པ་རབ་རིབ་ཀྱི་དཔེ་འགོག་པ་ལ་གཉིས། དཔེ་མི་རུང་བར་བསྟན་པ་དང༌། རུང་བའི་སྒྲུབ་བྱེད་དགག་པའོ། །དང་པོ་ནི། དབང་པོ་རབ་རིབ་སོགས་ཚིགས་བཅད་གཅིག །གཉིས་པ་ལ་གཉིས། ཡུལ་མེད་ཤེས་པ་སྐྱེ་ན་ཧ་ཅང་ཐལ་བ་དགོད་པ་དང༌། དེའི་ཉེས་སྤོང་དགག་པའོ། །དང་པོ་ནི། གལ་ཏེ་ཤེས་བྱ་སོགས་ཚིགས་བཅད་གཅིག །གཉིས་པ་ལ་གཉིས། ཉེས་སྤོང་བརྗོད་པ་དང༌། དེ་དགག་པའོ། །དང་པོ་ནི། གང་ཕྱིར་མཐོང་བ་སོགས་ཚིག་རྐང་གསུམ། གཉིས་པ་ལ་གཉིས། མདོར་བསྟན་པ་དང༌། རྒྱས་པར་བཤད་པའོ། །དང་པོ་ནི། ནུས་དེ་མེད་པས་སོགས་ཚིག་རྐང་གཅིག །གཉིས་པ་ལ་གཉིས། དོན་སྟོང་གི་ཤེས་པ་སྐྱེ་མི་རིགས་པ་དང༌། དོན་སྣང་གི་བག་ཆགས་སྨིན་མི་རིགས་པར་དགག་པའོ། །དང་པོ་ལ་གཉིས། ད་ལྟ་བ་དང་མ་འོངས་པའི་ནུས་པ་རང་བཞིན་གྱིས་གྲུབ་པ་དགག་པ་དང༌། འདས་པའི་ནུས་པ་རང་བཞིན་གྱིས་གྲུབ་པ་དགག་པའོ། །དང་པོ་ལ་གཉིས། དངོས་དང༌། ཉེས་སྤོང་དགག་པའོ། །དང་པོ་ནི། སྐྱེས་ལ་ནུས་པ་སོགས་ཚིགས་བཅད་གཅིག །གཉིས་པ་ནི། གལ་ཏེ་འབྱུང་བར་སོགས་ཚིགས་བཅད་གཅིག །གཉིས་པ་འདས་པའི་ནུས་པ་དགག་པ་ལ་གཉིས། དགག་པ་དངོས་དང༌། དེའི་ཉེས་སྤོང་དགག་པའོ། །དང་པོ་ནི། གལ་ཏེ་འགགས་པའི་སོགས་ཚིགས་བཅད་གཅིག །གཉིས་པ་ལ་གཉིས། ཉེས་སྤོང་སྒྲུབ་བྱ་དང་མཚུངས་པར་དགག་པ་དང༌། གཞན་ལ་རྒྱུད་གཅིག་མི་འཐད་པར་དགག་པའོ། །དང་པོ་ནི། གལ་ཏེ་དེར་ནི་སོགས་ཚིགས་བཅད་གཅིག །གཉིས་པ་ནི། བྱམས་པ་ཉེས་སྦས་སོགས་ཚིགས་བཅད་གཅིག །གཉིས་པ་དོན་སྣང་གི་བག་ཆགས་སྨིན་མི་རིགས་པར་དགག་པ་ལ་གཉིས། གཞན་གཞུང་རྗེས་སུ་བརྗོད་པ་དང༌། དེ་ཉིད་ཟློག་བྱེད་ཀྱི་རིགས་པ་རྒྱས་པར་བཤད་པའོ། །དང་པོ་ལ་གསུམ། དབང་པོ་ཀུན་གཞི་ཉིད་དུ་སྒྲུབ་པ། དབང་དོན་རྣམ་རིག་ཙམ་དུ་སྒྲུབ་པ། རྨི་ལམ་ཡིད་ཤེས་ཉིད་དུ་སྒྲུབ་པའོ། །དང་པོ་ནི། མིག་བློ་སྐྱེ་བ་སོགས་ཚིགས་བཅད་གཅིག །གཉིས་པ་ནི། འདི་ན་དབང་པོ་སོགས་ཚིགས་བཅད་གཅིག །གསུམ་པ་ནི། རྨི་ལམ་ན་ནི་སོགས་ཚིགས་བཅད་གཅིག །གཉིས་པ་དེ་ཉིད་ཟློག་བྱེད་ཀྱི་རིགས་པ་རྒྱས་པར་བཤད་པ་ལ་བཞི། རྒྱུ་མཚན་མཚུངས་པའི་མགོ་སྙོམས་བརྗོད་པ། ཉེས་སྤོང་སྔར་བཤད་རིགས་པས་ཁེགས་པ། སྒྲུབ་བྱེད་བསྒྲུབ་བྱ་དང་མཚུངས་པར་བརྗོད་པ། ལུང་གི་སྒྲུབ་བྱེད་མེད་པར་བསྟན་པའོ། །དང་པོ་ནི། ཇི་ལྟར་མིག་མེད་སོགས་ཚིགས་བཅད་གཅིག །གཉིས་པ་ལ་གཉིས། ལོང་ཤེས་ཡོད་མེད་མཚུངས་པར་ཁེགས་པ། ལོང་བ་བཞིན་དུ་རྨི་ལམ་ཁེགས་པའོ། །དང་པོ་ནི། གལ་ཏེ་ཁྱོད་ལྟར་སོགས་ཚིགས་བཅད་གཅིག །གཉིས་པ་ནི། ཇི་ལྟར་མིག་མེད་འདི་ཡི་སོགས་ཚིགས་བཅད་གཅིག །གསུམ་པ་ནི། འདི་ཡི་ལན་ནི་སོགས་ཚིག་རྐང་གཉིས་དང་ཚེགས་བར་བཞི། བཞི་པ་ནི། སངས་རྒྱས་རྣམས་ཀྱིས་སོགས་ཚེགས་བར་ལྔ་དང་ཚིག་རྐང་གཅིག །གསུམ་པ་སྒོམ་བྱུང་འཁྲུལ་པ་ཀེང་རུས་ཀྱི་དཔེ་འགོག་པ་ལ་གཉིས། དཔེ་དགག་པ་དང༌། མཐོང་མཐུན་མེད་པས་དགག་པའོ། །དང་པོ་ནི། རྣལ་འབྱོར་པ་ཡིས་སོགས་ཚིགས་བཅད་གཅིག །གཉིས་པ་ནི། ཁྱོད་ཀྱི་དབང་བློའི་སོགས་ཚིགས་བཅད་གཅིག །བཞི་པ་མཐོང་སྣང་འཁྲུལ་པ་རྣག་བློའི་དཔེ་འགོག་པ་ནི། རབ་རིབ་དང་ལྡན་སོགས་ཚིག་རྐང་གཉིས། གཉིས་པ་དེ་དག་གི་དོན་བསྡུ་བ་ནི། མདོར་ན་ཇི་ལྟར་སོགས་ཚིག་རྐང་གཉིས། གཉིས་པ་མངོན་རྗེས་ཚད་མའི་རྟགས་གཉིས་རིམ་ལྡན་དུ་འགོག་པ་ལ་གཉིས། དོན་དམ་དུ་གཞན་དབང་རྫས་གྲུབ་དགག་པ་དང༌། ཐ་སྙད་དུ་གྲགས་བདེ་སྤྱོད་ཚུལ་བསྟན་པའོ། །དང་པོ་ལ་གཉིས། རང་རིག་རྗེས་དཔག་གི་སྒྲུབ་བྱེད་དགག་པ་དང༌། རང་རིག་མངོན་སུམ་གྱི་སྒྲུབ་བྱེད་དགག་པའོ། །དང་པོ་ལ་གཉིས། གཞན་དབང་ཡོད་པའི་སྒྲུབ་བྱེད་མེད་ཚུལ་དང༌། གནོད་བྱེད་ཡོད་ཚུལ་བསྟན་པའོ། །དང་པོ་ནི། གལ་ཏེ་གཟུང་མེད་སོགས་ཚིགས་བཅད་གཅིག །གཉིས་པ་ལ་གཉིས། གཞན་གྱི་ཕྱོགས་ལ་མྱོང་དྲན་མི་འཐད་པ་དང༌། རང་གི་ཕྱོགས་ལ་མྱོང་དྲན་འཐད་པར་བསྟན་པའོ། །དང་པོ་ལ་གཉིས། རང་རིག་རང་གི་ངོ་བོ་དགག་པ་དང༌། དེའི་སྒྲུབ་བྱེད་དྲན་པ་དགག་པའོ། །དང་པོ་ནི། དེ་ཉིད་ཀྱིས་དེ་སོགས་ཚིག་རྐང་གཅིག །གཉིས་པ་དེའི་སྒྲུབ་བྱེད་དྲན་པ་དགག་པ་ལ་གཉིས། དྲན་པའི་རྟགས་ཀྱི་རང་མྱོང་མེད་ཚུལ་དང༌། མ་བརྟགས་གྲགས་པའི་མྱོང་དྲན་ཡོད་ཚུལ་ལོ། །དང་པོ་ནི། གལ་ཏེ་ཕྱིས་དུས་སོགས་ཚིག་རྐང་གསུམ། གཉིས་པ་ནི། རང་རིག་པ་ནི་སོགས་ཚིགས་བཅད་གཅིག །གཉིས་པ་རང་ཕྱོགས་ལ་མྱོང་དྲན་གཉིས་ཀ་འཐད་པར་བསྟན་པ་ནི། གང་ཕྱིར་གང་གིས་སོགས་ཚིགས་བཅད་གཅིག །གཉིས་པ་རང་རིག་མངོན་སུམ་གྱི་སྒྲུབ་བྱེད་དགག་པ་ལ་གཉིས། གཞན་དབང་མངོན་སུམ་ཚད་མས་མ་གྲུབ་པར་བསྟན་པ་དང༌། གྲུབ་ན་བདེན་པ་གཉིས་ལས་ཉམས་པར་བསྟན་པའོ། །དང་པོ་ལ་གཉིས། སྒྲུབ་བྱེད་རིགས་པས་བརྟགས་ནས་དགག་པ་དང༌། སྒྲུབ་བྱེད་མེད་ཀྱང་གྲུབ་པར་དགག་པའོ། །དང་པོ་ནི། དེ་ཕྱིར་རང་རིག་སོགས་ཚིགས་བཅད་གཅིག །གཉིས་པ་ནི། གལ་ཏེ་སྐྱེ་བ་སོགས་ཚིགས་བཅད་གཅིག །གཉིས་པ་གྲུབ་ན་བདེན་པ་གཉིས་ལས་ཉམས་པར་བསྟན་པ་ལ་གཉིས། ཀུན་རྫོབ་ཀྱི་བདེན་པ་ལས་ཉམས་པ་དང༌། དོན་དམ་པའི་བདེན་པ་ལས་ཉམས་པར་བསྟན་པའོ། །དང་པོ་ནི། གང་ཚེ་གཞན་དབང་སོགས་ཚིགས་བཅད་གཅིག །གཉིས་པ་ལ་གཉིས། ཐར་པའི་ལམ་དུ་མི་འཇུག་པ་དང༌། ལོག་པའི་ལམ་དུ་ཞུགས་པར་བསྟན་པའོ། །དང་པོ་ནི། སློབ་དཔོན་ཀླུ་སྒྲུབ་སོགས་ཚིགས་བཅད་གཅིག །གཉིས་པ་ནི། ཐ་སྙད་བདེན་པ་སོགས་ཚིགས་བཅད་གཅིག །གཉིས་པ་ཐ་སྙད་དུ་གྲགས་བདེ་སྤྱོད་ཚུལ་བསྟན་པ་ལ་གཉིས། གཞན་དབང་དང་ཀུན་རྫོབ་མི་མཚུངས་པར་བསྟན་པ་དང༌། ཀུན་རྫོབ་འགོག་ན་འཇིག་རྟེན་གྱིས་གནོད་པར་བསྟན་པའོ། །དང་པོ་ལ་གཉིས། ཁས་ལེན་མེད་ཀྱང་གྲགས་བདེ་སྤྱོད་ཚུལ་དང༌། གྲགས་ཙམ་ཡོད་པས་གྲགས་བདེ་སྤྱོད་ཚུལ་ལོ། །དང་པོ་ནི། ཇི་ལྟར་ཁྱོད་ཀྱིས་སོགས་ཚིགས་བཅད་གཅིག །གཉིས་པ་ནི། ཇི་ལྟར་ཕུང་པོ་སོགས་ཚིགས་བཅད་གཅིག །གཉིས་པ་ཀུན་རྫོབ་འགོག་ན་འཇིག་རྟེན་གྱིས་གནོད་པར་བསྟན་པ་ནི། གལ་ཏེ་ཁྱོད་ལ་སོགས་ཚིགས་བཅད་གཅིག །གཉིས་པ་ཡིད་ཆེས་མདོ་སྡེ་ལུང་གཉིས་དྲང་དོན་དུ་བསྟན་པ་ལ་གཉིས། ས་བཅུ་པའི་མདོ་ལུང་དྲང་དོན་དུ་བསྟན་པ་དང༌། ལང་གཤེགས་ཀྱི་མདོ་ལུང་དྲང་དོན་དུ་བསྟན་པའོ། །དང་པོ་ལ་བཞི། རྣམ་ཤེས་ཙམ་གྱི་མདོ་ལུང་བཀོད་པ། དགོངས་པ་སྤྱིར་བཤད་པ། མགོ་སྙོམས་ཀྱི་རིགས་པས་མཚུངས་པར་སྒྲུབ་པ། དེའི་དོན་བསྡུ་བའོ། །དང་པོ་ནི། མངོན་གྱུར་མངོན་ཕྱོགས་སོགས་ཚིགས་བཅད་གཅིག །གཉིས་པ་ལ་གཉིས། དགོངས་པ་ལུང་གཞན་གྱིས་སྒྲུབ་པ་དང༌། དགོངས་གཞི་བྱེ་བྲག་ཏུ་བཤད་པའོ། །དང་པོ་ལ་གསུམ། ལུང་གང་ལས་གསུངས་ཚུལ་དང༌། ཇི་ལྟར་གསུངས་པའི་ཚུལ། དེའི་དོན་བཤད་པའོ། །དང་པོ་ནི། དེ་ཕྱིར་བློ་ལྡན་སོགས་ཚིགས་བཅད་གཅིག །གཉིས་པ་ནི། ཇི་བཞིན་རང་གི་སོགས་ཚིགས་བཅད་གཅིག །གསུམ་པ་ནི། དེ་ཉིད་རྒྱལ་ལ་སོགས་ཚིགས་བཅད་གཅིག །གཉིས་པ་དགོངས་གཞི་བྱེ་བྲག་ཏུ་བཤད་པ་ལ་གཉིས། ཙམ་སྒྲས་ཕྱི་དོན་འགོག་པར་མི་འཐད་པ་དང༌། སེམས་གཙོ་བོར་འདོད་པ་འཐད་པར་བསྟན་པའོ། །དང་པོ་ནི། གལ་ཏེ་འདི་དག་སོགས་ཚིགས་བཅད་གཅིག །གཉིས་པ་ལ་གཉིས། སེམས་གཙོ་བོ་ཡིན་པའི་སྒྲུབ་བྱེད་དགོད་པ་དང༌། གཞན་མི་གཙོ་བོའི་དགག་བྱ་བཤད་པའོ། །དང་པོ་ནི། སེམས་ཉིད་ཀྱིས་ནི་སོགས་ཚིགས་བཅད་གཅིག །གཉིས་པ་ནི། གལ་ཏེ་གཟུགས་ཡོད་སོགས་ཚིགས་བཅད་གཅིག །གསུམ་པོ་མགོ་སྙོམས་ཀྱི་རིགས་པས་མཚུངས་པར་སྒྲུབ་པ་ལ་གཉིས། རིགས་པས་མཚུངས་པར་སྒྲུབ་པ་དང༌། ལུང་གིས་མཚུངས་པར་སྒྲུབ་པའོ། །དང་པོ་ནི། འཇིག་རྟེན་པ་ཡི་སོགས་ཚིགས་བཅད་གཅིག །གཉིས་པ་ནི། གཟུགས་མེད་ན་ནི་སོགས་ཚིགས་བཅད་གཅིག །བཞི་པ་དེའི་དོན་བསྡུ་བ་ནི། བདེན་གཉིས་རིམ་པ་སོགས་ཚིགས་བཅད་གཅིག །གཉིས་པ་ལང་གཤེགས་ཀྱི་མདོ་ལུང་དྲང་དོན་དུ་བསྟན་པ་ལ་གསུམ། དྲང་དོན་དུ་དགོངས་པའི་ཚུལ་བཤད་པ། དེ་ལྟར་ངེས་པའི་སྒྲུབ་བྱེད་འགོད་པ། དྲང་ངེས་ཀྱི་མདོའི་ཁྱད་པར་བསྟན་པའོ། །དང་པོ་ནི། མདོ་སྡེ་གང་ལས་སོགས་ཚིགས་བཅད་གཅིག །གཉིས་པ་ལ་གཉིས། དྲང་དོན་སྒྲུབ་བྱེད་ཀྱི་ལུང་རིགས་བཤད་པ་དང༌། དེའི་དགོངས་པ་བཤད་པའོ། །དང་པོ་ནི། འདི་ནི་སྟོན་པས་སོགས་ཚིགས་བཅད་གཅིག །གཉིས་པ་ནི། ཤེས་བྱ་མེད་ན་སོགས་ཚིགས་བཅད་གཅིག །གསུམ་པ་དྲང་ངེས་ཀྱི་མདོའི་ཁྱད་པར་བསྟན་པ་ནི། དེ་ལྟར་ལུང་གི་སོགས་ཚིགས་བཅད་གཅིག །གསུམ་པ་རྒྱུ་གཉིས་ལས་སྐྱེ་བར་འདོད་པ་གཅེར་བུ་བ་འགོག་པ་ལ་གཉིས། རིགས་པ་སྔ་མས་ཁེགས་པ་དང༌། རིགས་པ་གཞན་གྱིས་དགག་པའོ། །དང་པོ་ནི། གཉིས་ལས་སྐྱེ་བའང་སོགས་ཚིག་རྐང་གཉིས། གཉིས་པ་ནི། འདི་ནི་འཇིག་རྟེན་སོགས་ཚིག་རྐང་གཉིས། བཞི་པ་རྒྱུ་མེད་ལས་སྐྱེ་བར་འདོད་པ་རྒྱང་འཕེན་པ་འགོག་པ་ལ་གཉིས། ངོ་བོ་ཉིད་ལས་སྐྱེ་བ་དགག་པ་དང༌། འབྱུང་བའི་རྒྱུ་ལས་སྐྱེ་བར་དགག་པའོ། །དང་པོ་ལ་གཉིས། རིགས་པ་དང་འགལ་བ་དང༌། མཐོང་བ་དང་འགལ་བའོ། །དང་པོ་ནི། གལ་ཏེ་རྒྱུ་མེད་སོགས་ཚིག་རྐང་གཉིས། གཉིས་པ་ལ་གཉིས། མངོན་སུམ་ལས་འགལ་བ་དང༌། རྗེས་དཔག་ལས་འགལ་བའོ། །དང་པོ་ནི། འབྲས་འབྱུང་ཆེད་དུ་སོགས་ཚིག་རྐང་གཉིས། གཉིས་པ་ནི། གལ་ཏེ་འགྲོ་བ་སོགས་ཚིགས་བཅད་གཅིག །གཉིས་པ་འབྱུང་བའི་རྒྱུ་ལས་སྐྱེ་བ་དགག་པ་ལ་གསུམ། འཇིག་རྟེན་ཕ་རོལ་མི་རྟོགས་པའི་སྐྱོན་བསྟན་པ། བློ་ཕྱིན་ཅི་ལོག་པའི་གཏན་ཚིགས་དགོད་པ། དེའི་དཔེ་ལ་རྩོད་པ་སྤོང་བའོ། །དང་པོ་ནི། འབྱུང་བ་དེ་དག་སོགས་ཚིགས་བཅད་གཅིག །གཉིས་པ་ནི། འཇིག་རྟེན་ཕ་རོལ་སོགས་ཚིགས་བཅད་གཅིག །གསུམ་པ་ནི། འབྱུང་བ་དེ་དག་ཇི་ལྟར་སོགས་ཚིགས་བཅད་གཅིག །གསུམ་པ་མཐའ་བཞི་སྐྱེ་མེད་མཇུག་སྡུད་ཀྱི་སྒོ་ནས་གྲུབ་དོན་བསྡུ་བ་ནི། གང་གི་ཕྱིར་ན་སོགས་ཚིགས་རྐང་གཉིས། གཉིས་པ་མ་བརྟགས་འཇིག་རྟེན་གྲགས་པའི་རྩོད་པ་སྤོང་བ་ལ་གསུམ། རང་བཞིན་མེད་ན་མཐོང་དོན་དང་འགལ་བའི་རྩོད་པ་སྤོང་བ། རང་བཞིན་མེད་ན་སྣང་བ་མི་འཐད་པའི་རྩོད་པ་སྤོང་བ། རང་བཞིན་གྱིས་སྐྱེ་བ་བདེན་པ་གཉིས་ཆར་དུ་མེད་པར་བསྟན་པའོ། །དང་པོ་ལ་གསུམ། འཁྲུལ་སྣང་རྟེན་འབྲེལ་གྱི་རྩ་བ་ངོས་བཟུང་བ། རྩ་བ་སྟོང་ཉིད་དུ་མ་ཤེས་པའི་སྐྱོན་བསྟན་པ། རྩ་བ་སྟོང་ཉིད་དུ་ཤེས་པའི་ཡོན་ཏན་བསྟན་པའོ། །དང་པོ་ལ་གཉིས། རྒྱུ་གང་གིས་རང་བཞིན་མི་མཐོང་བར་བསྟན་པ་དང༌། དེའི་དཔེ་བཤད་པའོ། །དང་པོ་ནི། གང་གིས་སྤྲིན་ཚོགས་སོགས་ཚིག་རྐང་གཉིས། གཉིས་པ་ནི། ཇི་ལྟར་རབ་རིབ་སོགས་ཚིགས་བཅད་གཅིག །གཉིས་པ་རྩ་བ་སྟོང་ཉིད་དུ་མ་ཤེས་པའི་སྐྱོན་བསྟན་པ་ནི། གལ་ཏེ་གཏི་མུག་སོགས་ཚིག་རྐང་གཉིས། གསུམ་པ་རྩ་བ་སྟོང་ཉིད་དུ་ཤེས་པའི་ཡོན་ཏན་བསྟན་པ་ནི། བློ་བཟང་ཉི་མས་སོགས་ཚིག་རྐང་གཉིས། གཉིས་པ་རང་བཞིན་མེད་ན་སྣང་བ་མི་འཐད་པའི་རྩོད་པ་སྤོང་བ་ལ་གཉིས། རྩོད་པ་འགོད་པ་དང༌། མགོ་མཚུངས་ཀྱི་རིགས་པས་དགག་པའོ། །དང་པོ་ནི། གལ་ཏེ་དངོས་རྣམས་སོགས་ཚིགས་བཅད་གཅིག །གཉིས་པ་ལ་གསུམ། རྩོད་པ་གཞན་ལ་འཕང་བར་བསྟན་པ་དང༌། མེད་ཀྱང་སྣང་བའི་དཔེ་ལ་རྩོད་པ། སྨྲ་བ་ངེས་པ་མེད་པར་བསྟན་པའོ། །དང་པོ་ནི། གལ་ཏེ་རབ་རིབ་སོགས་ཚིགས་བཅད་གཅིག །གཉིས་པ་ནི། གལ་ཏེ་རྨི་ལམ་སོགས་ཚིགས་བཅད་གཅིག །གསུམ་པ་ནི། དེ་ཉིད་དུ་འདིར་སོགས་ཚིགས་བཅད་གཅིག །གསུམ་པ་རང་བཞིན་གྱིས་སྐྱེ་བ་བདེན་པ་གཉིས་ཆར་དུ་ཡང་མེད་པར་བསྟན་པ་ལ་གཉིས། སྐྱེ་བ་མེད་པར་ལུང་རིགས་ཀྱི་གྲུབ་པ་དང༌། སྐྱེ་བ་མེད་ཀྱང་སྣང་བ་མི་འགལ་བར་བསྟན་པའོ། །དང་པོ་ལ་གཉིས། རིགས་པས་སྒྲུབ་པ་དང༌། ལུང་གིས་གྲུབ་པའོ། །དང་པོ་ནི། མོ་གཤམ་བུ་ལ་སོགས་ཚིགས་བཅད་གཅིག །གཉིས་པ་ནི། དེ་ཕྱིར་འདི་ལྟར་སོགས་ཚིགས་བཅད་གཅིག །གཉིས་པ་སྐྱེ་བ་མེད་ཀྱང་སྣང་བ་མི་འགལ་བར་བསྟན་པ་ལ་གཉིས། སྣང་བ་ཡོད་པར་ངེས་པའི་དཔེ་བསྟན་པ་དང༌། སྣང་བ་རྟེན་འབྱུང་དུ་ངེས་པའི་དོན་བསྟན་པའོ། །དང་པོ་ནི། བུམ་སོགས་འདི་དག་སོགས་ཚིགས་བཅད་གཅིག །གཉིས་པ་ལ་གསུམ། རྟེན་འབྱུང་ཡིན་པའི་དོན་གྱིས་མཐའ་བཞི་ལས་མི་སྐྱེ་བར་བར་བསྟན་པ། རྟེན་འབྱུང་གི་རིགས་པ་དེས་ལྟ་ངན་གཅོད་པར་བསྟན་པ། རིགས་པ་དེས་དཔྱད་པའི་འབྲས་བུ་བསྟན་པའོ། །དང་པོ་ནི། གང་ཕྱིར་རྒྱུ་མེད་སོགས་ཚིགས་བཅད་གཅིག །གཉིས་པ་ནི། གང་ཕྱིར་དངོས་པོ་སོགས་ཚིགས་བཅད་གཅིག །གསུམ་པ་རིགས་པ་དེས་དཔྱད་པའི་འབྲས་བུ་བསྟན་པ་ལ་གསུམ། རྟོག་པ་ལྡོག་པ་རྒྱུ་མཚན་བསྟན་པ། རྒྱུ་མཚན་གྱི་འབྲས་བུ་བསྟན་པ། དཔྱད་པའི་ཡོན་ཏན་འབྱུང་ཚུལ་བསྟན་པའོ། །དང་པོ་ནི། རྟོག་རྣམས་དངོས་པོ་སོགས་ཚིགས་བཅད་གཅིག །གཉིས་པ་ནི། སོ་སོའི་སྐྱེ་བོ་སོགས་ཚིགས་བཅད་གཅིག །གསུམ་པ་ལ་གཉིས། ངན་རྟོག་ལྡོག་པས་ཉེས་པ་མེད་ཚུལ་དང༌། ཡོན་ཏན་ཐོབ་པས་དཔྱད་པ་དགོས་ཚུལ་བསྟན་པའོ། །དང་པོ་ནི། བསྟན་བཅོས་ལས་དཔྱད་སོགས་ཚིགས་བཅད་གཅིག །གཉིས་པ་ནི། རང་གི་ལྟ་ལ་སོགས་ཚིགས་བཅད་གཅིག །གཉིས་པ་རྟེན་འབྲེལ་གྱི་རང་བཞིན་འབྲས་བུ་གང་ཟག་གི་བདག་མེད་རིགས་པའི་སྒོ་ནས་བཤད་པ་ལ་གཉིས། བདག་ལྟའི་ཞེན་ཡུལ་འགོག་ཚུལ་མདོར་བསྟན་པ་དང༌། འགོག་བྱེད་ཀྱི་རིགས་པ་རྒྱས་པར་བཤད་པའོ། །དང་པོ་ནི། ཉོན་མོངས་སྐྱོན་རྣམས་སོགས་ཚིགས་བཅད་གཅིག །གཉིས་པ་ལ་གསུམ། བདག་རྫས་ཡོད་དུ་འདོད་པའི་ལུགས་དགག་པ། བདག་བརྟེན་ནས་བཏགས་པའི་རྣམ་བཞག་བསྟན་པ། རིགས་པ་དེས་དངོས་པོ་ཀུན་ལ་བསྒྲེས་ཚུལ་བསྟན་པའོ། །དང་པོ་ལ་གསུམ། གཞན་དེ་བདག་ཕུང་གཞན་དུ་འདོད་པ་དགག་པ། རང་འདོད་བདག་ཕུང་གཅིག་ཏུ་འདོད་པ་དགག་པ། གཅིག་ཐ་དད་གང་དུའང་བརྗོད་དུ་མེད་པར་དགག་པའོ། །དང་པོ་ལ་གཉིས། ཕྱོགས་སྔ་བརྗོད་པ་དང༌། སུན་འབྱིན་པའོ། །དང་པོ་ནི། ཟ་བོ་རྟག་དངོས་སོགས་ཚིགས་བཅད་གཅིག །གཉིས་པ་ལ་གཉིས། ངོ་བོ་གཞན་ལ་གྲགས་པའི་རྟགས་ཀྱིས་དགག་པ་དང༌། ཕུང་པོ་ལས་གཞན་དུ་མེད་པའི་རྟགས་ཀྱིས་དགག་པའོ། །དང་པོ་ལ་གཉིས། ངོ་བོ་དགག་དང༌།ཁྱད་པར་དགག་པའོ། །དང་པོ་ནི། མོ་གཤམ་བུ་ལྟར་སོགས་ཚིགས་བཅད་གཅིག །གཉིས་པ་ནི། གང་ཕྱིར་བསྟན་བཅོས་སོགས་ཚིགས་བཅད་གཅིག །གཉིས་པ་ཕུང་པོ་ལས་གཞན་དུ་མེད་པའི་རྟགས་ཀྱིས་དགག་པ་ལ་གཉིས། བདག་ཕུང་རྫས་གཞན་དུ་ཡོད་པར་འདོད་པ་དགག་པ་དང༌། རྟག་བདག་ལྷན་སྐྱེས་ཡིན་པར་འདོད་པ་དགག་པའོ། །དང་པོ་ནི། དེ་ཕྱིར་ཕུང་པོ་སོགས་ཚིགས་བཅད་གཅིག །གཉིས་པ་ནི། གང་དག་དུད་འགྲོ་སོགས་ཚིགས་བཅད་གཅིག །གཉིས་པ་རང་སྡེ་བདག་ཕུང་གཅིག་ཏུ་འདོད་པ་དགག་པ་ལ་གཉིས། ཕྱོགས་སྔ་བརྗོད་པ་དང༌། རིགས་པས་དགག་པའོ། །དང་པོ་ནི། ཕུང་པོ་ལས་གཞན་སོགས་ཚིགས་བཅད་གཅིག །གཉིས་པ་ལ་བཞི། བདག་ཕུང་གཅིག་པ་རིགས་པས་གནོད་པ། བདག་ཕུང་གཅིག་པ་ལུང་གི་དོན་མ་ཡིན་པ། བདག་ཕུང་གཅིག་ན་བདག་མེད་རྟོགས་ཚུལ་འགལ་བ། བདག་ཏུ་རྟོགས་ཚུལ་གྱི་ལྷག་མ་གཞན་དགག་པའོ། །དང་པོ་ལ་གཉིས། ཞེན་ཡུལ་བདག་དང་ཕུང་པོ་དཔྱད་ནས་དགག་པ། ཡུལ་ཅན་རྣལ་འབྱོར་མངོན་སུམ་གྱི་སྒོ་ནས་དགག་པའོ། །དང་པོ་ལ་གསུམ། བདག་ཏུ་འཛིན་པ་ཕྱིན་ཅི་ལོག་མ་ཡིན་པར་ཐལ་བ། བདག་མེད་ན་ལས་ཀྱི་འབྲས་བུ་མི་འཐད་པ་ཐལ་བ། ཉེས་སྤོང་བརྗོད་དེ་ལུང་དུ་བསྟན་རིགས་པར་ཐལ་བའོ། །དང་པོ་ནི། གལ་ཏེ་ཕུང་པོ་སོགས་ཚིགས་བཅད་གཅིག །གཉིས་པ་ནི། མྱ་ངན་འདས་ཚེ་སོགས་ཚིགས་བཅད་གཅིག །གསུམ་པ་ནི། དེ་ཉིད་དུ་རྒྱུད་སོགས་ཚིགས་བཅད་གཅིག །གཉིས་པ་ཡུལ་ཅན་རྣལ་འབྱོར་མངོན་སུམ་གྱི་སྒོ་ནས་དགག་པ་ལ་གཉིས། བདག་མེད་རྟོགས་ཚེ་ཕུང་པོ་ཆད་པར་ཐལ་བ་དང༌། བདག་མེད་རྟོགས་ཚེ་ཆགས་སོགས་སྐྱེ་རིགས་པར་ཐལ་བའོ། །དང་པོ་ནི། ཁྱོད་ཀྱི་རྣལ་འབྱོར་སོགས་ཚིགས་བཅད་གཅིག །གཉིས་པ་ནི། ཁྱོད་ཀྱི་རྣལ་འབྱོར་སོགས་ཚིགས་བཅད་གཅིག །གཉིས་པ་བདག་ཕུང་གཅིག་པ་ལུང་གི་དོན་མ་ཡིན་པར་བསྟན་པ་ལ་གཉིས། ཕུང་པོ་བདག་ཏུ་འདོད་པ་ལུང་དོན་མིན་པར་བསྟན་པ་དང༌། ལུང་ལ་བརྟེན་ནས་གྲུབ་དོན་བསྡུ་བར་བསྟན་པའོ། །དང་པོ་ལ་གཉིས། དགག་བྱ་གཅོད་པའི་ཕྱོགས་ལ་དགོངས་ནས་གསུངས་ཚུལ་དང༌། སྒྲུབ་ཕྱོགས་ལ་དགོངས་ནས་གསུངས་ཀྱང་འདོད་པ་སྒྲུབ་མི་ནུས་པར་བསྟན་པའོ། །དང་པོ་ལ་གཉིས། ལུང་གི་དགོངས་གཞི་བཤད་པ་དང༌། གང་ལ་གསུངས་པའི་རྒྱུ་མཚན་བཤད་པའོ། །དང་པོ་ནི། གང་ཕྱིར་སྟོན་པས་སོགས་ཚིགས་ཅད་གཅིག །གཉིས་པ་ནི། གང་ཕྱིར་གཟུགས་ཚོར་སོགས་ཚིགས་བཅད་གཅིག །གཉིས་པ་སྒྲུབ་ཕྱོགས་ལ་དགོངས་ནས་གསུངས་ཀྱང་འདོད་པ་སྒྲུབ་མི་ནུས་པར་བསྟན་པ་ལ་གཉིས། ཕྱོགས་སྔའི་འདོད་པ་དང་འགལ་བར་བརྗོད་པ། ཉེས་སྤོང་གི་ལན་དགག་པའོ། །དང་པོ་ནི། ཕུང་པོ་བདག་ཅེས་སོགས་ཚིགས་བཅད་གཅིག །གཉིས་པ་ལ་གཉིས། ལུང་དང་འགལ་བ་དང༌། རིགས་པ་དང་འགལ་བས་དགག་པའོ། །དང་པོ་ནི། དེ་ཚེ་དེ་ཡིས་སོགས་ཚིགས་བཅད་གཅིག །གཉིས་པ་ལ་གཉིས། ཚོགས་དབྱིབས་ཡིན་ན་སེམས་ལ་མེད་པས་གནོད་པ་དང༌། གཉིས་ཀ་བྱ་བྱེད་གཅིག་ཏུ་ཐལ་བས་གནོད་པའོ། །དང་པོ་ནི། དབྱིབས་ཤེ་ན་དེ་སོགས་ཚིགས་བཅད་གཅིག །གཉིས་པ་ནི། ལེན་པོ་རང་ཉིད་སོགས་ཚིགས་བཅད་གཅིག །གཉིས་པ་ལུང་ལ་བརྟེན་ནས་གྲུབ་དོན་བསྡུ་བ་བསྟན་པ་ནི། གང་ཕྱིར་ཐུབ་པས་སོགས་ཚིགས་བཅད་གཉིས། གསུམ་པ་བདག་ཕུང་གཅིག་ན་བདག་མེད་རྟོགས་ཚུལ་དང་འགལ་བ་ལ་གཉིས། སྤང་བྱ་རྟག་བདག་ཡིན་ན་ལྷན་སྐྱེས་མི་སྤོང་བར་བསྟན་པ་དང༌། དེ་ཉིད་དཔེའི་སྒོ་ནས་གསལ་བར་བསྟན་པའོ། །དང་པོ་ནི། བདག་མེད་རྟོགས་ཚེ་སོགས་ཚིགས་བཅད་གཅིག །གཉིས་པ་ནི། རང་ཁྱིམ་རྩིག་ཕུག་སོགས་ཚིགས་བཅད་གཅིག །བཞི་པ་བདག་ཏུ་རྟོགས་ཚུལ་གྱི་ལྷག་མ་གཞན་དགག་པ་ལ་གསུམ། བདག་ཕུང་རྟེན་དང་བརྟེན་པར་འདོད་པ་དགག་པ་དང༌། བདག་ལ་ཕུང་པོ་ལྡན་པར་འདོད་པ་དགག་པ། འཇིག་ལྟ་ཉི་ཤུར་འདོད་པ་དགག་པའོ། །དང་པོ་ནི། ཕུང་པོར་བདག་ཡོད་སོགས་ཚིགས་བཅད་གཅིག །གཉིས་པ་ནི། བདག་ནི་གཟུགས་ལྡན་སོགས་ཚིགས་བཅད་གཅིག །གསུམ་པ་འཇིག་ལྟ་ཉི་ཤུར་འདོད་པ་དགག་པ་ལ་གཉིས། འཇིག་ལྟ་ཉི་ཤུའི་རྣམ་གྲངས་ངོས་བཟུང་བ་དང༌། ལྷན་སྐྱེས་འཇིག་པས་ཀུན་བཏགས་འཇིག་པར་བསྟན་པའོ། །དང་པོ་ནི། གཟུགས་བདག་མ་ཡིན་སོགས་ཚིགས་བཅད་གཅིག །གཉིས་པ་ནི། ལྟ་ནི་བདག་མེད་སོགས་ཚིགས་བཅད་གཅིག །གསུམ་པ་གཅིག་དང་ཐ་དད་གང་དུའང་བརྗོད་དུ་མེད་པར་འདོད་པ་དགག་པ་ལ་གཉིས། འདོད་པ་བརྗོད་པ་དང༌། སུན་འབྱིན་བཤད་པའོ། །དང་པོ་ནི། ཁ་ཅིག་དེ་ཉིད་སོགས་ཚིགས་བཅད་གཅིག །གཉིས་པ་ལ་གསུམ། བརྗོད་དུ་མེད་ན་རྫས་ཡོད་མི་སྲིད་པས་དགག་པ། བརྗོད་དུ་མེད་ན་བཏགས་ཡོད་མི་འཐད་པས་དགག་པ། དངོས་ཆོས་མེད་པས་དངོས་པོར་མི་གྲུབ་པས་དགག་པའོ། །དང་པོ་ནི། གང་ཕྱིར་གཟུགས་ལས་སོགས་ཚིགས་བཅད་གཅིག །གཉིས་པ་ནི། གང་ཕྱིར་ཁྱོད་བུམ་སོགས་ཚིགས་བཅད་གཅིག །གསུམ་པ་ལ་གཉིས། བདག་རྫས་སུ་མེད་པའི་སྒྲུབ་བྱེད་འགོག་པ་དང༌། བདག་བཏགས་པ་ཙམ་ཡིན་པའི་སྒྲུབ་བྱེད་བཤད་པའོ། །དང་པོ་ནི། ཁྱོད་ཀྱི་རྣམ་ཤེས་སོགས་ཚིགས་བཅད་གཅིག །གཉིས་པ་ནི། དེ་ཕྱིར་ངར་འཛིན་སོགས་ཚིགས་བཅད་གཅིག །གཉིས་པ་བདག་བརྟེན་ནས་བཏགས་པའི་རྣམ་བཞག་བསྟན་པ་ལ་གཉིས། མདོར་བསྟན་པ་དང༌། རྒྱས་པར་བཤད་པའོ། །དང་པོ་ནི། ཤིང་རྟག་རང་ཡན་སོགས་ཚིགས་བཅད་གཅིག །གཉིས་པ་ལ་གཉིས། དཔེ་ཤིང་རྟའི་དབྱེ་བ་ཕྱེ་སྟེ་བཤད་པ་དང༌། དོན་གང་ཟག་ལ་སྦྱར་བའི་ཁྱད་པར་བསྡུས་ཏེ་བཤད་པའོ། །དང་པོ་ལ་གསུམ། རྣམ་བདུན་རིགས་པས་དཔྱད་ན་རྫས་སུ་མེད་པར་བསྟན་པ། མ་དཔྱད་འཇིག་རྟེན་ཉིད་ལས་འགྲུབ་ཚུལ་བསྟན་པ། ཤིང་རྟའི་རིགས་པས་དཔྱད་པའི་འབྲས་བུ་བསྟན་པའོ། །དང་པོ་ལ་གཉིས། ཚོགས་ཙམ་ཤིང་རྟར་འདོད་པ་དགག་པ་དང༌། ཚོགས་དབྱིབས་ཤིང་རྟར་འདོད་པ་དགག་པའོ། །དང་པོ་ནི། གལ་ཏེ་ཚོགས་ཙམ་སོགས་ཚིགས་བཅད་གཅིག །གཉིས་པ་ལ་གཉིས། ཡན་ལག་རེ་རེའི་དབྱིབས་ཤིང་རྟར་འདོད་པ་དགག་པ་དང༌། ཚོགས་པའི་དབྱིབས་ཤིང་རྟར་འདོད་པ་དག་དགག་པའོ། །དང་པོ་ལ་གཉིས། སྔར་གྱི་དབྱིབས་ཤིང་རྟར་འདོད་པ་དགག་པ་དང༌། སྔར་ལས་གཞན་པའི་དབྱིབས་ཤིང་རྟར་འདོད་པ་དགག་པའོ། །དང་པོ་ནི། ཁྱོད་དབྱིབས་ཡན་ལག་སོགས་ཚིགས་བཅད་གཅིག །གཉིས་པ་ནི། ད་ལྟ་གལ་ཏེ་སོགས་ཚིགས་བཅད་གཅིག །གཉིས་པ་ཚོགས་པའི་དབྱིབས་ཤིང་རྟར་འདོད་པ་དགག་པ་ལ་གཉིས། ཚོགས་དབྱིབས་བརྟགས་པའི་རིགས་པ་དངོས་དང༌། རིགས་པ་དེས་གཞན་ཡང་མཚོན་ནུས་པར་བསྟན་པའོ། །དང་པོ་ལ་གཉིས། གདགས་གཞི་ཚོགས་པ་རྫས་གྲུབ་མེད་པར་བསྟན་པ་དང༌། གདགས་ཆོས་བརྟེན་ནས་བཏགས་པའི་རྒྱུ་འབྲས་བསྟན་པའོ། །དང་པོ་ནི། གང་ཕྱིར་ཁྱོད་ཀྱི་སོགས་ཚིགས་བཅད་གཅིག །གཉིས་པ་ནི། ཁྱོད་ཀྱི་འདི་ནི་སོགས་ཚིགས་བཅད་གཅིག །གཉིས་པ་རིགས་པ་དེས་གཞན་ཡང་མཚོན་ནུས་པར་བསྟན་པ་ནི། འདིས་ནི་གཟུགས་སོགས་ཚིགས་བཅད་གཅིག །གཉིས་པ་མ་དཔྱད་འཇིག་རྟེན་ཉིད་ལས་འགྲུབ་ཚུལ་བསྟན་པ་ལ་གཉིས། བརྟེན་ནས་བཏགས་ཚེ་ཤིང་རྟར་ཐ་སྙད་གྲུབ་པ་དང༌། ཚུལ་དེས་འཇིག་རྟེན་གྱི་ཐ་སྙད་ཀྱང་གྲུབ་པའོ། །དང་པོ་ནི། དེ་ནི་དེ་ཉིད་སོགས་ཚིགས་བཅད་གཅིག །གཉིས་པ་ནི། དེ་ཉིད་ཡན་ལག་སོགས་ཚིགས་བཅད་གཅིག །གསུམ་པ་ཤིང་རྟའི་རིགས་པས་དཔྱད་པའི་འབྲས་བུ་བསྟན་པ་ལ་གཉིས། བརྟེན་ནས་བཏགས་པར་ཤེས་པས་དོན་དམ་པའི་གནས་ཚུལ་རྟོགས་པ་དང༌། བཏགས་ཡོད་ཙམ་དུ་ཤེས་པས་ཀུན་རྫོབ་ཀྱི་སྣང་ཚུལ་རྟོགས་པར་བསྟན་པའོ། །དང་པོ་ནི། རྣམ་བདུན་གྱིས་མེད་སོགས་ཚིགས་བཅད་གཅིག །གཉིས་པ་ནི། ཤིང་རྟ་ཡོད་ཉིད་སོགས་ཚིགས་བཅད་གཅིག །གཉིས་པ་དོན་གང་ཟག་ལ་སྦྱར་བའི་ཁྱད་པར་བཤད་པ་ལ་གཉིས། ཐ་སྙད་ཀྱི་རྣམ་བཞག་འཐད་པའི་ཚུལ་བཤད་པ་དང༌། དོན་དམ་གྱི་འཇུག་པ་འཐད་པའི་ཚུལ་བཤད་པའོ། །དང་པོ་ནི། དེ་བཞིན་འཇིག་རྟེན་སོགས་ཚིགས་བཅད་གཅིག །གཉིས་པ་ལ་གཉིས། རྟག་ཆད་དང་བྲལ་བའི་ལྟ་བ་རྟོགས་ཚུལ་དང༌། མཐའ་གཉིས་དང་བྲལ་བའི་འབྲས་བུ་ཐོབ་ཚུལ་བསྟན་པའོ། །དང་པོ་ནི། དངོས་ཡོད་མིན་གྱི་སོགས་ཚིགས་བཅད་གཅིག །གཉིས་པ་ལ་གསུམ། བདག་འཛིན་གྱི་ཡུལ་སུན་ཕྱུང་བར་ནུས་ཚུལ། སུན་ཕྱུང་བས་བདག་གི་བ་མེད་ཚུལ། གཉིས་ཀ་མེད་པས་རྣམ་པར་གྲོལ་ཚུལ་བསྟན་པའོ། །དང་པོ་ནི། གང་ལ་རྟག་ཏུ་སོགས་ཚིགས་བཅད་གཅིག །གཉིས་པ་ནི། གང་ཕྱིར་བྱེད་པོ་སོགས་ཚིག་རྐང་གཉིས། གསུམ་པ་ནི། དེ་ཕྱིར་བདག་དང་སོགས་ཚིག་རྐང་གཉིས། གསུམ་པ་རིགས་པ་དེས་དངོས་པོ་ཀུན་ལ་བསྒྲེ་ཚུལ་བསྟན་པ་ལ་གཉིས། སྤྱིར་བརྟེན་ནས་བཏགས་པའི་དངོས་པོ་ཀུན་ལ་བསྒྲེ་བ་དང༌། ཁྱད་པར་རྒྱུ་དང་འབྲས་བུའི་དངོས་པོ་ཀུན་ལ་བསྒྲེ་བའོ། །དང་པོ་ལ་གཉིས། བརྟེན་ནས་བཏགས་པ་ཁས་བླངས་པ་དང༌། འཇིག་རྟེན་གྱི་གྲགས་པ་སྒྲུབ་པའོ། །དང་པོ་ནི། བུམ་པ་སྣམ་བུ་སོགས་ཚིགས་བཅད་གཅིག །གཉིས་པ་ནི། ཡན་ལག་ཡོན་ཏན་སོགས་ཚིགས་བཅད་གཅིག །གཉིས་པ་རྒྱུ་དང་འབྲས་བུའི་དངོས་པོ་ཀུན་ལ་བསྒྲེ་བར་བསྟན་པ་ལ་གཉིས། དངོས་སྨྲ་བ་ལ་རྒྱུ་འབྲས་ཀྱི་རྣམ་བཞག་མི་འཐད་པར་བསྟན་པ་དང༌། རང་བཞིན་མེད་པའི་ཕྱོགས་ལ་འཐད་པར་བསྟན་པའོ། །དང་པོ་ལ་གཉིས། རྒྱུ་འབྲས་ལྟོས་གྲུབ་ཤིང་རྟའི་རིགས་པས་གྲུབ་པ་དང༌། རྒྱུ་འབྲས་ལྟོས་གྲུབ་མ་ཡིན་པ་ལ་གནོད་བྱེད་བརྗོད་པའོ། །དང་པོ་ནི། གལ་ཏེ་རྒྱུ་ཡིས་སོགས་ཚིགས་བཅད་གཅིག །གཉིས་པ་ལ་གཉིས། རྒྱུ་འབྲས་ཕྲད་དང་མ་ཕྲད་ཀྱི་རིགས་པས་གནོད་པ་དང༌། ཡོད་མེད་མཚུངས་པའི་རིགས་པས་གནོད་པའོ། །དང་པོ་ནི། གལ་ཏེ་ཁྱོད་ཀྱིས་སོགས་ཚིགས་བཅད་གཅིག །གཉིས་པ་ནི། ཅི་སྟེ་ཁྱོད་ཀྱི་སོགས་ཚིག་རྐང་གཉིས། གཉིས་པ་རང་བཞིན་མེད་པའི་ཕྱོགས་ལ་འཐད་པར་བསྟན་པ་ལ་གཉིས། རང་ལུགས་འགྱོགས་པ་དང༌། དེ་ལ་རྩོད་པ་སྤོང་བའོ། །དང་པོ་ནི། གང་ཕྱིར་དེ་ལྟར་སོགས་ཚིགས་རྐང་གཉིས། གཉིས་པ་ལ་གཉིས། རྩོད་པ་འགོད་པ་དང༌། སུན་འབྱིན་བཤད་པའོ། །དང་པོ་ལ་གཉིས། ཕྲད་སོགས་རང་ལ་མཚུངས་པའི་རྩོད་པ་འགོད་པ་དང༌། གཏན་ཚིགས་ཡང་དག་མིན་པའི་རྩོད་པ་འགོད་པའོ། །དང་པོ་ནི། སུན་འབྱིན་འདིས་སུན་སོགས་ཚིགས་བཅད་གཅིག །གཉིས་པ་ནི། གང་ཕྱིར་རང་གི་སོགས་ཚིགས་བཅད་གཅིག །གཉིས་པ་སུན་འབྱིན་བཤད་པ་ལ་གཉིས། སྐབས་ཀྱི་རྩོད་སྤོང་དངོས་བཤད་པ་དང༌། རྩོད་སྤོང་ལྷག་མ་གོང་དུ་ཞལ་འཕང་བསྟན་པའོ། །དང་པོ་ལ་གཉིས། རྩོད་པ་རང་ལ་འགྱུར་བ་མེད་ཚུལ་མདོར་བསྟན་པ་དང༌། སྟོང་རྟེན་འགལ་མེད་སྒྲུབ་ཚུལ་རྒྱས་པར་བཤད་པའོ། །དང་པོ་ནི། སུན་འབྱིན་པས་སུན་སོགས་ཚིགས་བཅད་གཅིག །གཉིས་པ་ལ་གཉིས། མ་བརྟགས་ངོ་ན་སྣང་དུ་རུང་བའི་དཔེ་བསྟན་པ་དང༌། བརྟགས་པའི་ངོ་ན་རང་བཞིན་མེད་པའི་དོན་གྲུབ་པར་བསྟན་པའོ། །དང་པོ་ལ་གཉིས། སྣང་ཚུལ་གཟུགས་བརྙན་གྱི་དཔེ་སྤྱིར་བསྟན་པ་དང༌། སྣང་བ་བདེན་མེད་དུ་རྟོགས་པའི་དཔེ་བྱེ་བྲག་ཏུ་བཤད་པའོ། །དང་པོ་ནི། ཇི་ལྟར་ཁྱོད་ཀྱིས་སོགས་ཚིགས་བཅད་གཅིག །གཉིས་པ་ནི། མི་བདེན་བཞིན་དུའང་སོགས་ཚིགས་བཅད་གཅིག །གཉིས་པ་བརྟགས་པའི་ངོ་ན་རང་བཞིན་མེད་པའི་དོན་གྲུབ་པར་བསྟན་པ་ལ་གཉིས། རང་ལ་ཁས་ལེན་མེད་པས་སྐྱོན་དུ་མི་འགྱུར་བ་བསྟན་པ་དང༌། ཁྱོད་ཀྱི་རང་བཞིན་སྒྲུབ་པའི་གཏན་ཚིགས་དོན་མེད་པར་བསྟན་པའོ། །དང་པོ་ནི། གལ་ཏེ་རང་གི་སོགས་ཚིགས་བཅད་གཅིག །གཉིས་པ་ནི། དངོས་རྣམས་མཐའ་དག་སོགས་ཚིགས་བཅད་གཅིག །གཉིས་པ་རྩོད་སྤོང་ལྷག་མ་གོང་དུ་ཞལ་འཕང་བསྟན་པ་ནི། སུན་འབྱིན་ལྷག་མ་སོགས་ཚིགས་བཅད་གཅིག །གཉིས་པ་ཐེག་ཆེན་འཕགས་པས་རྟོགས་བྱའི་སྟོང་ཉིད་བྱེ་བྲག་ཏུ་བཤད་པ་ལ་གཉིས། མདོར་བསྟན་པ་དང༌། རྒྱས་པར་བཤད་པའོ། །དང་པོ་ལ་གཉིས། དགོས་པའི་དབང་གིས་ཕྱེ་སྟེ་གསུངས་ཚུལ་དང༌། ཐེག་པ་ཆེན་པོའི་རྟོགས་བྱ་ཡིན་ཚུལ་བསྟན་པའོ། །དང་པོ་ནི། བདག་མེད་འདི་ནི་སོགས་ཚིགས་བཅད་གཅིག །གཉིས་པ་ནི། སྤྲོས་དང་བཅས་པ་སོགས་ཚིགས་བཅད་གཅིག །གཉིས་པ་རྒྱས་པར་བཤད་པ་ལ་གསུམ། བཅུ་དྲུག་ཏུ་རྒྱས་པར་ཕྱེ་སྟེ་བསྟན་པ། སླར་ཡང་བཞིར་བསྡུས་ཏེ་བསྟན་པ། ཁུངས་སྨོས་ཏེ་མཇུག་སྡུད་བསྟན་པའོ། །དང་པོ་ལ་བརྒྱད་ཚན་གཉིས་ལས། དང་པོའི་དང་པོ་ནང་སྟོང་པ་ཉིད་ནི། གང་ཕྱིར་དེ་ཡི་སོགས་ཚིགས་བཅད་གཉིས་དང་ཚིག་རྐང་གཅིག །གཉིས་པ་ཕྱི་སྟོང་པ་ཉིད་ནི། གང་ཕྱིར་དེ་ཡི་རང་བཞིན་དེ། །ཡིན་ཕྱིར་གཟུགས་ནི་སོགས་ཚིགས་བཅད་གཅིག་དང་ཚིག་རྐང་གཉིས། གསུམ་པ་ཕྱི་ནང་སྟོང་པ་ཉིད་ནི། གཉིས་ཆར་རང་བཞིན་སོགས་ཚིག་རྐང་གཉིས། བཞི་པ་སྟོང་པ་ཉིད་སྟོང་པ་ཉིད་ནི། ཆོས་རྣམས་རང་བཞིན་སོགས་ཚིགས་བཅད་གཉིས། ལྔ་པ་ཆེན་པོ་སྟོང་པ་ཉིད་ནི། སེམས་ཅན་སྣོད་ཀྱི་སོགས་ཚིགས་བཅད་གཉིས། དྲུག་པ་དོན་དམ་པ་སྟོང་པ་ཉིད་ནི། དེ་ནི་དགོས་པ་སོགས་ཚིགས་བཅད་གཉིས། བདུན་པ་འདུས་བྱས་སྟོང་པ་ཉིད་ནི། རྐྱེན་ལས་བྱུང་ཕྱིར་སོགས་ཚིགས་བཅད་གཅིག །བརྒྱད་པ་འདུས་མ་བྱས་སྟོང་པ་ཉིད་ནི། གང་ལ་སྐྱེ་གནས་སོགས་ཚིགས་བཅད་གཅིག །གཉིས་པ་བརྒྱད་ཚན་གཉིས་པའི་དང་པོ་མཐའ་ལས་འདས་པ་སྟོང་པ་ཉིད་ནི། གང་ལ་མཐའ་ནི་སོགས་ཚིགས་བཅད་གཅིག །གཉིས་པ་ཐོག་མ་དང་ཐ་མ་མེད་པ་སྟོང་པ་ཉིད་ནི། ཐོག་མ་དང་པོ་སོགས་ཚིགས་བཅད་གཉིས། གསུམ་པ་དོར་བ་མེད་པ་སྟོང་པ་ཉིད་ནི། དོར་བ་ཞེས་བྱ་སོགས་ཚིགས་བཅད་གཉིས། བཞི་པ་རང་བཞིན་སྟོང་པ་ཉིད་ནི། འདུས་བྱས་ལ་སོགས་ཚིགས་བཅད་གཉིས། ལྔ་པ་ཆོས་ཐམས་ཅད་སྟོང་པ་ཉིད་ནི། ཁམས་བཅོ་བརྒྱད་སོགས་ཚིགས་བཅད་གཅིག་དང་ཚིག་རྐང་གཉིས། དྲུག་པ་རང་གི་མཚན་ཉིད་སྟོང་པ་ཉིད་བཤད་པ་ལ་གསུམ། ངོ་བོ་མདོར་བསྟན་པ། དབྱེ་བ་རྒྱས་པར་བཤད་པ། སྐབས་ཀྱི་དོན་བསྡུ་བའོ། །དང་པོ་ནི། གཟུགས་རུང་ལ་སོགས་ཚིག་རྐང་གཉིས། གཉིས་པ་ལ་གསུམ། གཞི་ཀུན་ཉོན་ཕྱོགས་ཀྱི་མཚན་ཉིད། ལམ་བྱང་ཆུབ་ཕྱོགས་ཀྱི་མཚན་ཉིད། འབྲས་བུ་རྣམ་མཁྱེན་ཕྱོགས་ཀྱི་མཚན་ཉིད་བཤད་པའོ། །དང་པོ་ལ་གསུམ། ཕུང་པོ་ལྔའི་མཚན་ཉིད། ཁམས་དང་སྐྱེ་མཆེད་ཀྱི་མཚན་ཉིད། རྟེན་འབྲེལ་གྱི་མཚན་ཉིད་དོ། །དང་པོ་ནི། གཟུགས་ནི་གཟུངས་རུང་སོགས་ཚིགས་བཅད་གཅིག་དང་ཚིག་རྐང་གསུམ། གཉིས་པ་ནི། ཁམས་ཀྱི་བདག་ཉིད་སོགས་ཚིག་རྐང་གསུམ། གསུམ་པ་ནི། རྟེན་ཅིང་འབྲེལ་བ་སོགས་ཚིག་རྐང་གཉིས། གཉིས་པ་ལམ་རྣམ་བྱང་ཕྱོགས་ཀྱི་མཚན་ཉིད་བཤད་པ་ལ་གསུམ། སྤྱོད་པ་ཕར་ཕྱིན་དྲུག་གི་མཚན་ཉིད། སྒོམ་པ་བསམ་གཟུགས་བྱང་ཕྱོགས་ཀྱི་མཚན་ཉིད། ལྟ་བ་རྣམ་ཐར་སྒོ་གསུམ་གྱི་མཚན་ཉིད་དོ། །དང་པོ་ནི། གཏོང་བ་སྦྱིན་པའི་སོགས་ཚིགས་བཅད་གཉིས། གཉིས་པ་ནི། བསམ་གཏན་རྣམས་དང་སོགས་ཚིགས་བཅད་གཅིག་དང་ཚིག་རྐང་གཉིས། གསུམ་པ་ནི། སྟོང་པ་ཉིད་ཀྱི་སོགས་ཚིགས་བཅད་གཅིག་དང་ཚིག་རྐང་གཉིས། གསུམ་པ་འབྲས་བུ་རྣམ་མཁྱེན་ཕྱོགས་ཀྱི་མཚན་ཉིད་བཤད་པ་ལ་བཞི། སྟོབས་དང་མི་འཇིགས་པའི་མཚན་ཉིད། རིག་པ་བཞི་དང་ཚད་མེད་བཞིའི་མཚན་ཉིད། མ་འདྲེས་པ་བཅོ་བརྒྱད་ཀྱི་མཚན་ཉིད། རྣམ་མཁྱེན་གྱི་མཚན་ཉིད་བཤད་པའོ། །དང་པོ་ནི། སྟོབས་རྣམས་ཤིན་ཏུ་སོགས་ཚིགས་བཅད་གཅིག །གཉིས་པ་ནི། སོ་སོར་ཡང་དག་སོགས་ཚིགས་བཅད་གཉིས། གསུམ་པ་ནི། སངས་རྒྱས་ཆོས་ནི་སོགས་ཚིགས་བཅད་གཅིག །བཞི་པ་ནི། རྣམ་ཀུན་མཁྱེན་ཉིད་སོགས་ཚིགས་བཅད་གཅིག །གསུམ་པ་སྐབས་ཀྱི་དོན་བསྡུ་བ་ནི། གང་ཞིག་འདུས་བྱས་སོགས་ཚིགས་བཅད་གཅིག །བདུན་པ་མི་དམིགས་པ་སྟོང་པ་ཉིད་ནི། ད་ལྟར་བའི་འདི་སོགས་ཚིགས་བཅད་གཉིས། བརྒྱད་པ་དངོས་པོ་མེད་པའི་ངོ་བོ་ཉིད་སྟོང་པ་ཉིད་ནི། དང་པོ་དངོས་པོ་སོགས་ཚིགས་བཅད་གཅིག་དང་ཚིག་རྐང་གཅིག །གཉིས་པ་སླར་ཡང་བཞིར་བསྡུས་ཏེ་བསྟན་པ་ལ་བཞི་ལས། དང་པོ་དངོས་པོ་སྟོང་པ་ཉིད་ནི། དངོས་པོའི་སྒྲས་ནི་སོགས་ཚིགས་བཅད་གཅིག །གཉིས་པ་དངོས་མེད་སྟོང་པ་ཉིད་ནི། མདོར་བསྡུས་ན་ནི་སོགས་ཚིགས་བཅད་གཅིག །གསུམ་པ་རང་གི་ངོ་བོ་སྟོང་པ་ཉིད་ནི། རང་བཞིན་ངོ་བོ་སོགས་ཚིགས་བཅད་གཅིག །བཞི་པ་གཞན་གྱི་ངོ་བོ་སྟོང་པ་ཉིད་ནི། སངས་རྒྱས་རྣམས་ནི་སོགས་ཚིགས་བཅད་གཅིག་དང་ཚིག་རྐང་གཉིས། གསུམ་པ་ཁུངས་སྨོས་ཏེ་མཇུག་སྡུད་བསྟན་པ་ནི། ཤེས་རབ་ཕ་རོལ་སོགས་ཚིག་རྐང་གཉིས། གསུམ་པ་སའི་ཡོན་ཏན་བརྗོད་པས་མཇུག་བསྡུ་བ་བསྟན་པ་ལ་གསུམ། དོན་དམ་རྟོགས་པའི་ཡོན་ཏན། ཀུན་རྫོབ་རྟོགས་པའི་ཡོན་ཏན། ཟུང་དུ་འཇུག་པའི་ཡོན་ཏན་བསྟན་པའོ། །དང་པོ་ནི། དེ་ལྟར་བློ་གྲོས་སོགས་ཚིགས་བཅད་གཅིག །གཉིས་པ་ནི། རྟག་ཏུ་འགོག་པར་སོགས་ཚིགས་བཅད་གཅིག །གསུམ་པ་ནི། ཀུན་རྫོབ་དེ་ཉིད་སོགས་ཚིགས་བཅད་གཅིག །གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་པ་དྲུག་པའོ།། ༈ །།ས་བདུན་པ་རིང་དུ་སོང་བ་བཤད་པ་ལ་གཉིས། ལེའུའི་གཞུང་དང་མཚན་ནོ། །དང་པོ་ལ་གཉིས། སྙོམས་པར་འཇུག་པའི་ཡོན་ཏན་དང༌། ཕར་ཕྱིན་ལྷག་པའི་ཡོན་ཏན་ནོ། །དང་པོ་ནི། རིང་དུ་སོང་འདིར་སོགས་ཚིག་རྐང་གཉིས། གཉིས་པ་ནི། ཐབས་ཀྱི་ཕ་རོལ་སོགས་ཚིག་རྐང་གཅིག །གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་པ་བདུན་པའོ།། ༈ །།གསུམ་པ་སྒོམ་ལམ་དག་པ་ས་གསུམ་བགྲོད་ཚུལ་རིམ་པར་བསྟན་པ་ལས། ས་བརྒྱད་པ་མི་གཡོ་བ་བཤད་པ་ལ་གཉིས། ལེའུའི་གཞུང་དང་མཚན་ནོ། །དང་པོ་ལ་གཉིས། ཁྱད་གཞི་སའི་ངེས་ཚིག་བརྗོད་པས་མདོར་བསྟན་པ་དང༌། ཁྱད་ཆོས་སའི་ཡོན་ཏན་རྒྱས་པར་བཤད་པའོ། དང་པོ་ནི། ཡང་ཡང་སྔར་དགེ་སོགས་ཚིག་རྐང་གསུམ། གཉིས་པ་ལ་གཉིས། སའི་སྤངས་རྟོགས་ཐོབ་ཚུལ་དང༌། དབང་བཅུ་ཐོབ་ཚུལ་བསྟན་པའོ། །དང་པོ་ལ་གཉིས། རྟོགས་པའི་ཡོན་ཏན་ཐོབ་ཚུལ་དང༌། སྤང་བྱའི་དྲི་མ་དག་ཚུལ་ལོ། །དང་པོ་ལ་གཉིས། སྨོན་ལམ་རྫོགས་ཚུལ་དང༌། འགོག་པ་ལས་སློང་ཚུལ་ལོ། །དང་པོ་ནི། འདི་ཡི་སྨོན་ལམ་སོགས་ཚིག་རྐང་གཅིག །གཉིས་པ་ནི། རྒྱལ་བ་རྣམས་ཀྱིས་སོགས་ཚིག་རྐང་གཅིག །གཉིས་པ་སྤང་བྱའི་དྲི་མ་དག་ཚུལ་ནི། ཆགས་པ་མེད་པའི་སོགས་ཚིགས་བཅད་གཅིག །གཉིས་པ་དབང་བཅུ་ཐོབ་ཚུལ་བསྟན་པ་ནི། འཁོར་བ་འགགས་ཀྱང་སོགས་ཚིག་རྐང་གཉིས། གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་པ་བརྒྱད་པའོ།། ༈ །།ས་དགུ་པ་ལེགས་པའི་བློ་གྲོས་བཤད་པ་ལ་གཉིས། གཞུང་དང་མཚན་ནོ། །དང་པོ་ལ་གཉིས། ཕར་ཕྱིན་ལྷག་པའི་ཡོན་ཏན་དང༌། ཡོན་ཏན་གཞན་ཐོབ་ཚུལ་ལོ། །དང་པོ་ནི། དགུ་པ་ལ་ནི་སོགས་ཚིག་རྐང་གཅིག །གཉིས་པ་ནི། དེ་བཞིན་ཡང་དག་སོགས་ཚིག་རྐང་གཅིག །གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་པ་དགུ་པའོ།། ༈ །།ས་བཅུ་པ་ཆོས་ཀྱི་སྤྲིན་བཤད་པ་ལ་གཉིས། གཞུང་དང་མཚན་ནོ། །དང་པོ་ལ་གཉིས། ས་འདིའི་ཁྱད་པར་གྱི་ཡོན་ཏན་བསྟན་པ་དང༌། ངེས་ཚིག་དང་མཐུན་པའི་ཡོན་ཏན་བསྟན་པའོ། །དང་པོ་ནི། བཅུ་པའི་ས་ལ་སོགས་ཚིག་རྐང་གཉིས། གཉིས་པ་ནི། ཆར་སྤྲིན་རྣམས་ལས་སོགས་ཚིག་རྐང་གཉིས། གཉིས་པ་ལེའུའི་མཚན་ནི། དབུ་མ་ལ་འཇུག་པ་ལས། སེམས་བསྐྱེད་པ་བཅུ་པའོ།། ༈ །།གཉིས་པ་རྣམ་གྲངས་ལྷག་པའི་སྒོ་ནས་ས་བཅུའི་ཡོན་ཏན་བཤད་པ་ལ་གཉིས། ས་དང་པོའི་ཡོན་ཏན་བརྒྱ་ཕྲག་བཅུ་གཉིས་བཤད་པ་དང༌། དེས་ས་གཞན་ལ་བསྒྲེ་ཚུལ་བཤད་པའོ། །དང་པོ་ལ་བཞི་ཚན་གསུམ་ལས། དང་པོ་ནི། དེ་ཚེ་འདིས་ནི་སོགས་ཚིགས་བཅད་གཅིག །གཉིས་པ་ནི། བློ་ལྡན་ཏིང་འཛིན་སོགས་ཚིགས་བཅད་གཅིག །གསུམ་པ་ནི། དེས་ནི་ཆོས་ཀྱི་སོགས་ཚིགས་བཅད་གཅིག །གཉིས་པ་ལ་གཉིས། མ་དག་ས་དྲུག་ལ་སྟོང་འགྱུར་གྱིས་བསྒྲེ་བ་དང༌། དག་པ་ས་གསུམ་ལ་རྡུལ་གྲངས་ཀྱིས་བསྒྲེ་བར་བསྟན་པའོ། །དང་པོ་ནི། བློ་ལྡན་རབ་ཏུ་སོགས་ཚིགས་བཅད་གཉིས། གཉིས་པ་ལ་དག་ས་གསུམ་ལས། དང་པོ་ནི། མི་གཡོའི་སར་གནས་སོགས་ཚིགས་བཅད་གཅིག །གཉིས་པ་ནི། ལེགས་པའི་བློ་གྲོས་སོགས་ཚིགས་བཅད་གཅིག །གསུམ་པ་ལ་གཉིས། གྲངས་ལས་འདས་པའི་ཡོན་ཏན་དང༌། སྤྲུལ་པ་འགྱེད་པའི་ཡོན་ཏན་བསྟན་པའོ། །དང་པོ་ནི། རེ་ཞིག་བཅུ་པ་སོགས་ཚིགས་བཅད་གཅིག །གཉིས་པ་ནི། བ་སྤུའི་ཁུང་བུར་སོགས་ཚིགས་བཅད་གཅིག །གཉིས་པ་འབྲས་བུ་སངས་རྒྱས་ཀྱི་ས་བཤད་པ་ལ་གསུམ། བྱང་ཆུབ་ཇི་ལྟར་བརྙེས་པའི་ཚུལ་བཤད་པ། ཐོབ་བྱ་བྱང་ཆུབ་ཀྱི་ངོ་བོ་བཤད་པ། བྱང་ཆུབ་བརྙེས་པའི་དུས་ཀྱི་ངེས་པར་བཤད་པའོ། །དང་པོ་ལ་གཉིས། ཆོས་སྐུ་མངོན་དུ་འགྱུར་ཚུལ་དང༌། དེས་ཤེས་བྱ་མཁྱེན་ཚུལ་ལོ། དང་པོ་ནི། གང་ཕྱིར་ནམ་མཁའ་སོགས་ཚིགས་བཅད་གཅིག །གཉིས་པ་ལ་གཉིས། ཡེ་ཤེས་ཇི་ལྟར་བརྙེས་ཚུལ་དང༌། དེ་ལ་རྩོད་པ་སྤོང་བའོ། །དང་པོ་ནི། ཇི་ལྟར་སྣོད་ཀྱི་སོགས་ཚིགས་བཅད་གཅིག །གཉིས་པ་ལ་གཉིས། རྒོལ་བ་དང༌། ལན་ནོ། །དང་པོ་ནི། གང་ཚེ་ཞི་བ་སོགས་ཚིགས་བཅད་གཅིག །གཉིས་པ་ལ་གཉིས། ཡུལ་སྐྱེ་བ་མེད་ཀྱང་རྟོགས་པ་འཐད་པའི་ལན་བསྟན་པ་དང༌། ཡུལ་ཅན་སྐྱེ་བ་མེད་ཀྱང་ཆོས་སྟོན་པར་འཐད་པའི་ལན་བསྟན་པའོ། །དང་པོ་ནི། གང་ཚེ་སྐྱེ་མེད་སོགས་ཚིགས་བཅད་གཅིག །གཉིས་པ་ལ་གཉིས། སྐྱེ་བ་མེད་ཀྱང་ཆོས་ཀྱི་རྣམ་རིག་འབྱུང་ཚུལ་དང༌། རྣམ་རྟོག་མེད་ཀྱང་གཞན་དོན་འབྱུང་ཚུལ་གྱི་དཔེ་དོན་བསྟན་པའོ། །དང་པོ་ནི། དེ་ཡི་ལོངས་སྤྱོད་སོགས་ཚིགས་བཅད་གཅིག །གཉིས་པ་ལ་གཉིས། དཔེ་བསྟན་པ་དང༌། དོན་བཤད་པའོ། །དང་པོ་ནི། ཇི་ལྟར་རྫ་མཁན་སོགས་ཚིགས་བཅད་གཅིག །གཉིས་པ་ནི། དེ་བཞིན་ད་ལྟ་སོགས་ཚིགས་བཅད་གཅིག །གཉིས་པ་ཐོབ་བྱ་བྱང་ཆུབ་ཀྱི་ངོ་བོ་བཤད་པ་ལ་གཉིས། སྐུ་གསུམ་ཡོན་ཏན་དང་བཅས་པ་བཤད་པ་དང༌། སྤྲུལ་སྐུ་ཕྲིན་ལས་དང་བཅས་པ་བཤད་པའོ། །དང་པོ་ལ་གསུམ། རྟེན་སྐུ་གསུམ་གྱི་རྣམ་བཞག་བཤད་པ་དང༌། བརྟེན་པ་ཡོན་ཏན་གྱི་ཁྱད་པར་བཤད་པ། ཡོན་ཏན་དེ་དང་མདོར་བསྡུ་ཚུལ་བསྟན་པའོ། །དང་པོ་ལ་གསུམ། ཞི་བ་ཆོས་ཀྱི་སྐུ་ངོས་བཟུང་བ། རྒྱ་ཆེ་བ་ལོངས་སྐུའི་བཞུགས་ཚུལ་བཤད་པ། རྒྱུ་མཐུན་ལོངས་སྐུའི་བཀོད་པ་བཤད་པའོ། །དང་པོ་ནི། ཤེས་བྱའི་བུད་ཤིང་སོགས་ཚིགས་བཅད་གཅིག །གཉིས་པ་ནི། ཞི་སྐུ་དཔག་བསམ་སོགས་ཚིགས་བཅད་གཅིག །གསུམ་པ་ལ་གསུམ། གཟུགས་སྐུ་གཅིག་ལ་རང་གི་རྣམ་འགྱུར་སྟོན་པ། བ་སྤུའི་ཁུང་བུར་རང་གཞན་གྱི་རྣམ་ཐར་སྟོན་པ། བཞེད་པ་ཙམ་གྱིས་མངའ་དབང་བསྒྱུར་ཚུལ་སྟོན་པའོ། །དང་པོ་ལ་གཉིས། མོས་སྤྱོད་སྐབས་ཀྱི་མཛད་པ་སྟོན་ཚུལ་དང༌། བྱང་སེམས་སྐབས་ཀྱི་མཛད་པ་སྟོན་ཚུལ་ལོ། །དང་པོ་ནི། ཐུབ་དབང་དུས་གཅིག་སོགས་ཚིགས་བཅད་གཅིག །གཉིས་པ་ནི། སངས་རྒྱས་ཞིང་ཇི་སོགས་ཚིགས་བཅད་གཅིག །གཉིས་པ་བ་སྤུའི་ཁུང་བུ་རང་གཞན་གྱི་རྣམ་ཐར་སྟོན་པ་ལ་གཉིས། རང་གི་སྤྱོད་པ་བསྟན་པ་དང༌། གཞན་གྱི་སྤྱོད་པ་བསྟན་པའོ། །དང་པོ་ལ་གཉིས། སྦྱིན་པའི་སྤྱོད་པ་བྱེ་བྲག་ཏུ་བསྟན་པ་དང༌། ལྷག་མ་རྣམས་ཀྱི་སྤྱོད་པ་སྤྱིར་བསྟན་པའོ། །དང་པོ་ནི། ཇི་འདྲའི་ཆོས་དང་སོགས་ཚིགས་བཅད་གཅིག །གཉིས་པ་ནི། དེ་བཞིན་ཚུལ་ཁྲིམས་སོགས་ཚིགས་བཅད་གཅིག །གཉིས་པ་གཞན་གྱི་སྤྱོད་པ་བསྟན་པ་ལ་གཉིས། གོང་མ་སངས་རྒྱས་ཀྱི་སྤྱོད་པ་བསྟན་པ་དང༌། འོག་མ་ཉན་རང་སོ་སྐྱེའི་སྤྱོད་པ་བསྟན་པའོ། །དང་པོ་ནི། སངས་རྒྱས་གང་དག་སོགས་ཚིགས་བཅད་གཉིས། གཉིས་པ་ནི། དེ་བཞིན་དུས་གསུམ་སོགས་ཚིགས་བཅད་གཅིག །གསུམ་པ་བཞེད་པ་ཙམ་གྱིས་མངའ་དབང་བསྒྱུར་ཚུལ་སྟོན་པ་ལ་གཉིས། ཡུལ་མངའ་དབང་བསྒྱུར་ཚུལ་དང༌། དུས་ལ་མངའ་དབང་བསྒྱུར་ཚུལ་ལོ། །དང་པོ་ནི། དག་པ་འདི་ནི་སོགས་ཚིགས་བཅད་གཅིག །གཉིས་པ་ནི། རྣམ་རྟོག་མི་མངའ་སོགས་ཚིགས་བཅད་གཅིག །གཉིས་པ་བརྟེན་པ་ཡོན་ཏན་བཤད་པ་ལ་གསུམ། མིང་གིས་མདོར་བསྟན་པ། དབྱེ་བས་རྒྱས་པར་བཤད་པ། མཐའ་དཔྱད་ཀྱིས་དོན་བསྡུས་ཏེ་བཤད་པའོ། །དང་པོ་ནི། གནས་དང་གནས་མིན་སོགས་ཚིགས་བཅད་གསུམ། གཉིས་པ་ལ་མདོར་བསྟན་ལྟར་བཅུ་ལས། དང་པོ་གནས་དང་གནས་མིན་མཁྱེན་པའི་སྟོབས་ནི། རྒྱུ་གང་ཞིག་ལས་སོགས་ཚིགས་བཅད་གཅིག །གཉིས་པ་ལས་ཀྱི་རྣམ་སྨིན་མཁྱེན་པའི་སྟོབས་ནི། འདོད་དང་མི་འདོད་སོགས་ཚིགས་བཅད་གཅིག །གསུམ་པ་མོས་པ་སྣ་ཚོགས་མཁྱེན་པའི་སྟོབས་ནི། འདོད་ཆགས་སོགས་ཀྱིས་སོགས་ཚིགས་བཅད་གཅིག །བཞི་པ་ཁམས་སྣ་ཚོགས་མཁྱེན་པའི་སྟོབས་ནི། སངས་རྒྱས་ཁམས་ཀྱི་སོགས་ཚིགས་བཅད་གཅིག །ལྔ་པ་དབང་པོ་མཆོག་དང་མཆོག་མིན་མཁྱེན་པའི་སྟོབས་ནི། ཀུན་ཏུ་རྟོག་སོགས་སོགས་ཚིགས་བཅད་གཅིག །དྲུག་པ་ཐམས་ཅད་དུ་འགྲོ་བའི་ལམ་མཁྱེན་པའི་སྟོབས་ནི། ལམ་འགལ་རྒྱལ་བ་སོགས་ཚིགས་བཅད་གཅིག །བདུན་པ་བསམ་གཏན་དང་རྣམ་ཐར་མཁྱེན་པའི་སྟོབས་ནི། འཇིག་རྟེན་མཐའ་ཡས་སོགས་ཚིགས་བཅད་གཅིག །བརྒྱད་པ་སྔོན་གནས་རྗེས་དྲན་མཁྱེན་པའི་སྟོབས་ནི། ཇི་སྲིད་གཏི་མུག་སོགས་ཚིགས་བཅད་གཅིག །དགུ་པ་འཆི་འཕོ་དང་སྐྱེ་བ་མཁྱེན་པའི་སྟོབས་ནི། སེམས་ཅན་རྣམས་ཀྱིས་སོགས་ཚིགས་བཅད་གཅིག །བཅུ་པ་ཟག་ཟད་མཁྱེན་པའི་སྟོབས་ནི། རྣམ་ཀུན་མཁྱེན་པའི་སོགས་ཚིགས་བཅད་གཅིག །གསུམ་པ་མཐའ་དཔྱད་ཀྱིས་དོན་བསྡུས་ཏེ་བཤད་པ་ལ་གཉིས། ཡོན་ཏན་ཀུན་བརྗོད་པར་མི་ནུས་པའི་ཚུལ་དང༌། འདིར་ཅུང་ཟད་གཞན་ལ་བརྟེན་ནས་བཤད་པའི་ཚུལ་ལོ། །དང་པོ་ནི། ནམ་མཁའ་མེད་པས་སོགས་ཚིགས་བཅད་གཅིག །གཉིས་པ་ནི། དེ་ཕྱིར་བདག་འདྲེས་སོགས་ཚིགས་བཅད་གཅིག །གསུམ་པ་ཡོན་ཏན་དེ་དག་མདོར་བསྡུ་ཚུལ་བསྟན་པ་ནི། ཟབ་མོ་སྟོང་པ་སོགས་ཚིགས་བཅད་གཅིག །གཉིས་པ་སྤྲུལ་སྐུ་ཕྲིན་ལས་དང་བཅས་པ་བཤད་པ་ལ་གཉིས། མཆོག་གི་སྤྲུལ་སྐུའི་མཛད་པ་སྟོན་པ་དང༌། དེས་ཆོས་ཇི་ལྟར་སྟོན་ཚུལ་བཤད་པའོ། །དང་པོ་ནི། སླར་ཡང་མི་གཡོ་སོགས་ཚིགས་བཅད་གཅིག །གཉིས་པ་ལ་གཉིས། མཐར་ཐུག་ཐེག་པ་གཅིག་ཏུ་བསྟན་པ་དང༌། ཐེག་གསུམ་དགོངས་པ་ཅན་དུ་བསྟན་པའོ། །དང་པོ་ནི། གང་ཕྱིར་འདི་ནང་སོགས་ཚིགས་བཅད་གཅིག །གཉིས་པ་ལ་གཉིས། ཐེག་དམན་ཡལ་བར་མི་འདོར་བར་བསྟན་པ་དང༌། དགོས་པ་དཔེའི་སྒོ་ནས་བསྟན་པའོ། །དང་པོ་ནི། གང་ཕྱིར་འགྲོ་ལ་སོགས་ཚིགས་བཅད་གཅིག །གཉིས་པ་ནི། དེ་ཕྱིར་མཁས་པ་སོགས་ཚིགས་བཅད་གཅིག །གསུམ་པ་བྱང་ཆུབ་བརྙེས་པའི་དུས་ཀྱི་ངེས་པར་བཤད་པ་ལ་གཉིས། བྱང་ཆུབ་དམ་པར་བརྙེས་པའི་དུས་བརྗོད་དུ་མེད་པར་བསྟན་པ་དང༌། རྟག་ཏུ་འགྲོ་བའི་དོན་ལ་བཞུགས་པའི་དུས་ནམ་མཁའ་དང་མཉམ་པར་བསྟན་པའོ། །དང་པོ་ནི། བདེ་བར་གཤེགས་པ་སོགས་ཚིགས་བཅད་གཅིག །གཉིས་པ་ལ་གསུམ། སེམས་ཅན་མྱ་ངན་ལ་མ་འདས་ཀྱི་བར་དུ་བཞུགས་པ། བརྩེ་བའི་འཇུག་པ་མ་ཟད་ཀྱི་བར་དུ་བཞུགས་པ། ཡུན་འཁོར་བ་མ་སྟོང་གི་བར་དུ་བཞུགས་པའོ། །དང་པོ་ནི། རྒྱལ་བ་ཇི་སྲིད་སོགས་ཚིགས་བཅད་གཅིག །གཉིས་པ་ནི། གཏི་མུག་སྐྱོན་གྱིས་སོགས་ཚིགས་བཅད་གཅིག །གསུམ་པ་ནི། གང་གི་ཕྱིར་ན་སོགས་ཚིགས་བཅད་གཅིག །གསུམ་པ་གཞུང་དོན་མཐར་ཕྱིན་གྱི་བྱ་བ་བཤད་པ་ལ་གཉིས། བསྟན་བཅོས་ཇི་ལྟར་བརྩམ་པའི་ཚུལ་དང༌། དེ་ལྟར་བརྩམས་པའི་དགེ་བ་རྫོགས་བྱང་དུ་བསྔོ་བའོ། །དང་པོ་ལ་གཉིས། རྩོམ་ཚུལ་དངོས་དང༌། བརྩམས་པའི་དགོས་པ་བསྟན་པའོ། །དང་པོ་ལ་གཉིས། གང་ལ་བརྟེན་ནས་རྩོམ་པའི་ཁུངས་དང༌། འདི་གཞན་དང་ཐུན་མོང་མིན་པར་བསྟན་པའོ། །དང་པོ་ནི། ལུགས་འདི་དགེ་སློང་སོགས་ཚིགས་བཅད་གཅིག །གཉིས་པ་ནི། འདི་ལས་གཞན་ན་སོགས་ཚིགས་བཅད་གཅིག །གཉིས་པ་འདི་བརྩམས་པའི་དགོས་པ་བསྟན་པ་ལ་གཉིས། དགོས་པ་དངོས་དང༌། བླང་དོར་ཤེས་པའི་ཚུལ་ལ་གདམས་པའོ། །དང་པོ་ནི། ཀླུ་སྒྲུབ་བློ་མཚོ་སོགས་ཚིགས་བཅད་གཅིག །གཉིས་པ་ནི། དེ་ཉིད་བཤད་ཟིན་སོགས་ཚིགས་བཅད་གཅིག །གཉིས་པ་དེ་ལྟར་བརྩམས་པའི་དགེ་བ་བསྔོ་བ་ནི། སློབ་དཔོན་ཀླུ་སྒྲུབ་སོགས་ཚིགས་བཅད་གཅིག །གསུམ་པ་ཐ་མར་འཇུག་གི་དོན་ལ་གཉིས། སློབ་དཔོན་གང་གིས་མཛད་པའི་མཛད་བྱང་སྨོས་པ་དང༌། ལོ་ཙཱ་བ་གང་གིས་བསྒྱུར་བའི་བསྒྱུར་བྱང་སྨོས་པའོ། །དང་པོ་ནི། དབུ་མ་ལ་འཇུག་པ་སོགས་སོ། །གཉིས་པ་ནི། ཁ་ཆེའི་ཡུལ་གྱི་སོགས་སོ།། །།ཞེས་དབུ་མ་ལ་འཇུག་པའི་ས་བཅད་གཞུང་དོན་ལེགས་པར་ཕྱེ་བའི་ལྡེ་མིག་ཅེས་བྱ་བ་འདིའང་ཕ་སྡིངས་བྱམས་ཁང་དུ་འཁོད་པའི་བཤད་གྲྭ་གཞོན་ནུ་རྣམས་ཀྱི་ཆེད་དུ་དམིགས་ཏེ་ཤཱཀྱའི་བཙུན་པ་དགེ་རིན་པས་བྲིས་པ་དགེ་ལེགས་སུ་གྱུར་ཅིག། །།མངྒ་ལཾ།།